El GOB demana la paralització de la tramitació de l'autorització de la planta de formigó davant el parc d'habitatges de de Son Güells\nDijous, 16 Gener 2020 10:44\nEl GOB ha detectat deficiències greus i omissions en l'informe ambiental i demana a l'Ajuntament de Palma la paralització de la tramitació de la llicència d'activitats.\nDes del GOB hem tengut constància de l’expedient obert en aquest departament relatiu a la sol·licitud de permís d’instal·lació i obres amb avaluació d’impacte ambiental de l’activitat PLANTA DE DOSSIFICACIÓ PER A LA PREPARACIÓ DE FORMIGÓ ubicada al C/Marie Behen, 4 per VISTA DE DISEÑOS Y INVERSIONES, SLU EXP CO 2017 00258 i CN 2017 06284 (BOIB núm 61 de 4 de maig de 2019).\nEl projecte s’ubica en un sòl urbà qualificat com a sòl industrial L2a situat en les immediacions de la urbanització de Son Güells, la residència i centre de dia Son Güells, l’Estadi Balear, el poliesportiu municipal Germans Escales i el col·legi Sant Josep Obrer.\nTenim constància que el projecte compta amb un informe favorable que els tècnics de la Comissió Balear de Medi Ambient varen elevar al Ple de la Comissió. En aquest informe però hem detectat una errada greu en la consideració de la ubicació del projecte, ja que constantment es fa referència a la ubicació de la parcel·la industrial com si aquesta estigués ubicada dins el Polígon de Son Morro, quan no és cert en absolut. Aquesta parcel·la industrial és una parcel·la única situada dins un entorn de sòl urbà amb qualificacions de residencial, equipaments, espais lliure públic i servei. En absolut es troba dins el polígon industrial de Son Morro situat a l’altra banda de Son Ramis, a més de 800 metres en línia recta. És més, hi ha un desconeixement tal de la ubicació del projecte que fins i tot la ubicació cadastral que es dona dins l’informe és incorrecte.\nAixí mateix, la valoració tècnica del projecte no fa referència, en cap cas – alhora de valorar aspectes relatius a emissió de partícules, renou o incidència paisatgística – en la proximitat de les cases de la urbanització de Son Güells, com sí que sorprenentment fa referència a la residència de i centre de dia de Son Güells sense atendre però tampoc i minimitzant la incompatibilitat de les dues activitats. Val a dir que es tracta d’un centre per a persones amb discapacitat física i/o malaltia neurodegenerativa menors de 65 anys. Sembla ser que tampoc se n’adona el tècnic que la residència de Son Güells no es troba ubicada dins un polígon industrial – cosa que almenys hauria d’haver cridat l’atenció – i menys el de Son Morro situat a quasi un kilòmetre de distància. L’informe no fa tampoc referència en cap cas en la incidència del transport de camions sobre la mobilitat de la zona o la compatibilitat amb els usos coexistents a la zona, espais lliures, residències, centres escolars, etc.\nL’informe tècnic de la Comissió Balear de Medi Ambient, no ha tengut en compte tampoc en absolut, la incidència d’aquesta activitat en relació al canvi climàtic.\nPer altra banda, el projecte es troba situat en una zona de inundable o potencialment inundable d’acord amb la cartografia de mapes de perillositat i risc d’inundació d’acord amb el Reial Decret 903/2010. Tot o això, i obviant la proximitat de la zona residencial i de serveis, compta amb informe favorable de Recursos Hídrics.\nUNA ACTIVITAT INCOMPATIBLE AMB L'ENTORN\nCreim que hi ha arguments suficient per considerar totalment incompatible aquesta activitat industrial amb la presència d’una residència per a malalts neurodegeneratius i un parc d’habitatges plurifamiliars, per qüestions de renous, mobilitat, (a part de l’impacte visual de tenir una activitat industrial intensiva, per molt que la pintin de verd), però sobretot per l’emissió de partícules.\nPer tot això, des del GOB sol·licitam a l'Ajuntament de Palma que donats els efectes greus que pot tenir aquesta activitat en aspectes relatius al medi ambient, amb la incidència sobre la crisi climàtica ara que totes les institucions han declarat l’emergència climàtica, però, i sobretot, atenent als efectes sobre la salut pública en un entorn eminentment residencial, amb usos esportius i escolars propers, cal que l’Ajuntament de Palma suspengui la tramitació de l’actual projecte i, en tot cas, s'iniciï de nou un període d’exposició pública. Consideram que cal reiniciar la tramitació ambiental, en paral·lel a la consulta a administracions implicades que han d’incloure necessàriament Salut i Benestar Social perquè només es va demanar informes al Servei de Canvi Climàtic i la DGRH. Sabem que amb posterioritat i des de la CBMA s’ha sol·licitat informe a Mobilitat i Territori del Consell de Mallorca. Però en cap cas aquests informes s’han sol·licitat dins del període d’exposició pública i que consideram tots imprescindibles per valorar l’autorització administrativa d’aquesta activitat.\nEn qualsevol cas, detectades les errades i omissions greus en el procés de valoració tècnica de l’impacte ambiental, l’Ajuntament ha de suspendre la tramitació actual del projecte per tal de donar un termini nou a la Comissió Balear de Medi Ambient per esmenar les deficiències en la valoració tècnica del projecte derivada del nul coneixement físic de la ubicació real del projecte. Consideram que el fet de no considerar la proximitat dels habitatges propers i altres serveis escolars i esportius, els usuaris i residents de la zona queden sota una indefensió bàsica dels seus drets en no haver estat tenguts en compte en absolut alhora de valorar aspectes ambientals que poden incidir no només en aspectes de visuals, mobilitat o renous, sinó també i sobretot en aspectes relatius a la salut pública.\nLlegir 2216 vegades\tDarrera modificació el Dijous, 16 Gener 2020 11:00\n19/01/10 El GOB proposa un parc agrari i corredor verd del Torrent Gros, entre Son Bordoy i Ciutat Jardí.\nMés en aquesta categoria: « El GOB denuncia la nulitat de la llicència d'obres de Can Mas a Bunyola\tGlobalia urbanitza dins d’un Parc Nacional dominicà »


Toni Sala » Sense categoria\nArchive for the 'Sense categoria' Category\nDimecres, Abril 15th, 2020\nDimarts 14 d’abril Avui han enviat de nou la gent a treballar. Compten, doncs, no tornar a confinar més els treballadors, caigui qui caigui. Continuo preguntant-me per qui treballen les empreses no essencials i si no serà un altre autoengany. En un país turístic, a més, la prioritat econòmica demanava escurçar al màxim la durada […]\nDimarts, Abril 14th, 2020\nDilluns 13 d’abril Hi ha aquell drama rural de Víctor Català, La vella. La padrina d’una casa de pagès queda apoplèctica. “Ja mai més servirà per a res.”, diu un personatge. “Quan els hi ve aquesta pedregada, valdria més que es morissin en sec: al manc no farien nosa.” La família ha de treballar i […]\nDiumenge 12 d’abril Fa dos o tres dies, la meva gossa, la Jonca, que m’havia tret a passejar – fins a aquest nivell ens hem permès de deshumanitzar-nos -, quan vam ser a la riera va començar a estirar-me fort. Feia un dia preciós de primavera, assolellat, l’aigua baixava amb aquella remor calmant i sana, […]\nDiumenge, Abril 12th, 2020\nDissabte 11 d’abril Es veu que hi ha una vaga cultural de quaranta-vuit hores per protestar que ara amb l’epidèmia el govern no ajuda el sector, i que la vaga consisteix en una “apagada cultural” a les xarxes. Una vaga cultural que consisteix a callar. Em sembla que no s’ha entès res. L’amo de la […]\nDissabte, Abril 11th, 2020\nDivendres 10 d’abril Llegeixo l’elegia que Narcís Comadira ha escrit pel seu amic, Benet i Jornet, mort pel coronavirus. És un article emocionant que m’ha dut a pensar en la cançó que Bob Dylan va penjar a la xarxa fa dues setmanes, ja amb l’epidèmia escampant-se pel món, nosaltres ja confinats. “Cuideu-vos, vigileu i que […]\nDivendres, Abril 10th, 2020\nParlo per videoconferència amb la meva àvia, al llindar dels cent anys, a casa seva, atesa per les filles. – I tu no surtis, eh? – m’avisa, rient per la pantalla. – No surtis, que aquesta grip té mala bava! Però Espanya juga a la ruleta russa i obre el confinament als treballadors no essencials, […]\nDijous, Abril 9th, 2020\nDimecres 8 d’abril El tretze de març passat, Rafael Subirachs, l’intèrpret i compositor, tornava de Caracas a Sant Feliu amb la seva parella, fent escala a Madrid. Al cap d’uns dies, ja en ple confinament, va fer aquest apunt a Facebook. “No sé si sóc portador del virus, si el vaig contraure a Madrid. Ni […]\nDimarts 7 d’abril Divendres al vespre, travessant el pati de casa, em crida la veïna de dalt des de la finestra. – Toni, t’he de dir una cosa. En Salvador ahir ens va deixar. Ara vaig amunt i avall de casa amb el buit del veí a dintre com si m’haguessin foradat. La mort em […]\nDimecres, Abril 8th, 2020\nDilluns 6 d’abril Aquests dies tristos i cruels de patiments i dols, els versos de Carner em porten el consol de la saviesa, la saviesa del consol. Són infermeres i doctors, i el seu llibre un hospital. No cal llegir-ne gaires versos, no és pas una qüestió de quantitat ni encara menys de sorpresa, al […]\nDimarts, Abril 7th, 2020\nDiumenge 5 d’abril Que els actes de cultura tinguin res de bàrbars és perquè la cultura és el reialme de la imperfecció i de l’inacabat, el país del gènere humà. Però no cal fer-ne un gra massa. Fa pocs dies vaig apuntar un parell d’exemples de depredació. També ahir vaig parlar de la paradoxa del […]


Balanç d'uns dies inusualment càlids al gener a les portes d'un episodi de precipitació extensa - Sala de premsa. Generalitat de Catalunya\nBalanç d'uns dies inusualment càlids...\nBalanç d'uns dies inusualment càlids al gener a les portes d'un episodi de precipitació extensa\nDimecres i dijous la temperatura màxima ha superat els 20 ºC al litoral, prelitoral i pla de Lleida, amb alguns rècords en un mes de gener\nLa nit de dimecres a dijous la temperatura es va mantenir per sobre dels 15 ºC a la meitat sud del litoral i a punts del prelitoral\nEntre dissabte i diumenge s’espera un episodi de precipitació extensa a Catalunya\nDesprés d’un mes de desembre fred a bona part de Catalunya, aquests primers dies de gener la temperatura ha pujat fins a valors clarament superiors als normals per l’època, amb màximes que el dimecres 3 i el dijous 4 de gener han superat els 20 ºC al litoral i prelitoral, així com al pla de Lleida.\nL’ascens de temperatura s’explica per la situació marcadament zonal que hem tingut, amb l’anticicló de les Açores abraçant el sud-oest de la península Ibèrica i profundes depressions al nord del continent. Entremig, vent de component oest a tota l’Europa occidental, que sol comportar ambient sec i càlid al litoral català. Els mapes següents mostren la pressió atmosfèrica en superfície (esquerra) i la topografia de 850 hPa (uns 1.500 m d’altura, a la dreta) del dimecres 3 de gener a les 12 hores UTC.\nEn aquest últim es pot veure com la temperatura a 850 hPa era clarament més alta al litoral mediterrani (>12 ºC) que no pas al Cantàbric (6 ºC). De fet, és una situació semblant a la que ja vam tenir els dos últims dies del 2017, però amb valors de temperatura no tan elevats.\nFins 25 ºC de màxima a l’extrem sud del litoral\nLa temperatura més alta de l’episodi es va assolir entre dimecres i dijous, quan es van superar els 20 ºC de màxima a pràcticament tot el litoral i prelitoral, així com al pla de Lleida. A l’extrem sud del litoral es van arribar a superar els 25 ºC, com és el cas d’Alcanar (Montsià), amb 25,4 ºC de màxima el dimecres 3 de gener. És una estació amb 26 anys de dades que ha superat per només una dècima la seva anterior màxima absoluta de gener (25,3 ºC el 23 de gener de 2009).\nDijous els valors de temperatura màxima van ser semblants, destacant els 23,4 ºC de Viladecans (Baix Llobregat), una estació amb 24 anys de dades que aquesta setmana ha superat dues vegades la seva anterior màxima absoluta de gener (21,4 ºC el 23 de gener de 2009).\nEn general, la temperatura màxima de dimecres i dijous s’ha situat entre 5 i 10 ºC per sobre de la mitjana de les màximes diàries de gener. Els mapes següents mostren la màxima de dimecres (esquerra) en comparació amb la mitjana de màximes de gener dels últims 10 anys (dreta):\nRècords de temperatura màxima en un mes de gener\nEntre dimecres i dijous, 12 de les 139 estacions de la Xarxa d’Estacions Meteorològiques Automàtiques (XEMA) amb més de 10 anys de dades han igualat o superat la seva màxima absoluta de gener. Són estacions situades a diversos sectors del litoral i prelitoral, però també a Ponent (Segrià, Pla d’Urgell i Noguera), on el vent de component oest també ha bufat aquests últims dies:\nA les cotes mitjanes i altes del Pirineu i Prepirineu la temperatura màxima ha quedat lluny dels valors màxims de la sèrie de gener, ja que en aquests àmbits la temperatura és més alta en situacions anticiclòniques, amb inversió tèrmica, absència de vent i humitat relativa molt baixa.\nMés de 15 ºC de temperatura mínima al litoral i prelitoral\nEl vent de ponent i mestral que ha anat bufant al centre i sud del país ha impedit el refredament nocturn al llarg de l’episodi, provocant que la nit de dimarts a dimecres la temperatura mínima quedés per sobre dels 15 ºC a diversos sectors de les Terres de l’Ebre i de la Costa Daurada.\nLa nit següent, de dimecres a dijous, va ser encara més suau, ja que la temperatura mínima va quedar per sobre dels 10 ºC a la meitat sud del país (fins i tot en indrets de Ponent on és molt habitual que glaci) i per sobre dels 15 ºC a la meitat sud del litoral i a diversos sectors del prelitoral.\nEls mapes següents mostren la diferència entre la temperatura mínima de la nit de dimecres a dijous (esquerra) amb la normal per l’època, representada per la mitjana de mínimes de gener dels últims 10 anys (dreta). Al centre i sud del país la diferència va ser de fins a més de 10 ºC, tant a l’interior com prop de la costa. Al nord, la temperatura també va ser superior a la normal, però no tant.\nTemperatura nocturna insòlita al gener\nL’Observatori de l’Ebre (Roquetes, el Baix Ebre), amb dades des de 1905, va registrar una mínima de 18,6 ºC el dimecres dia 3, la més alta en un mes de gener de tota la seva sèrie, superant molt clarament els 16,7 ºC del 10 de gener de 2004. L’endemà, la matinada del dia 4, la mínima va ser 18,8 ºC, superant el rècord del dia anterior.\nA la ciutat de Barcelona, la temperatura mínima de la nit del 3 al 4 va voltar els 17 ºC, uns 10 ºC per sobre del normal en aquesta època de l’any. A l’Observatori Fabra, situat a Collserola (411 m d’altitud) i amb dades des de 1913, la mínima va ser de 13,7 ºC, la segona més alta de tota la sèrie en un mes de gener, només per darrere dels 14,5 ºC del 29/01/1944.\nEntre dimecres i dijous, 39 de les 139 estacions de la XEMA amb més de 10 anys de dades han mesurat la seva temperatura mínima més alta en un mes de gener. Novament, són estacions situades al centre i sud del país, des del litoral fins el pla de Lleida o la Terra Alta. Convé detallar que en el cas de les estacions automàtiques es considera la temperatura mínima del dia civil (0-24h UTC), de manera que els rècords es van repartir entre els dies 3 i 4.\nLa taula següent mostra les estacions de la XEMA amb més de 20 anys de dades que entre dimecres i dijous han mesurat la seva mínima més alta en un mes de gener (14 de 60):\nAl llarg de l’episodi, el radiosondatge de Barcelona ha arribat a mesurar temperatura màxima de 13,4 ºC a 850 hPa (uns 1.500 m d’altura), molt superior a la normal d’aquesta època de l’any, que és d’uns 4 ºC. Es troba entre els 10 episodis més càlids en un mes de gener a aquest nivell de referència al llarg dels últims 20 anys, però encara lluny dels 15,8 ºC mesurats el 30 de gener de 2013 a les 12 UTC o els 15,0 ºC del 19 de gener de 2007 a les 12 UTC.\nVent insistent de ponent i mestral\nSense tractar-se d’una ventada extraordinària, entre el primer dia d’aquest 2018 i el dijous dia 4 el ponent i el mestral s’han deixat notar a molts sectors del país. A banda d’algunes ratxes màximes superiors als 100 km/h del dia 1 als indrets típicament més ventosos del país (Alt Empordà, Terres de l’Ebre i cotes altes del Pirineu), cal destacar ratxes de fins a 70 o 80 km/h que s’han anat repetint a sectors del litoral i prelitoral Central. En qualsevol cas, no ha estat una ventada tan important com la de la setmana passada.\nLa taula següent recull la ratxa màxima de vent mesurada entre el dimarts 2 i el dijous 4 de gener a les estacions de la XEMA que han arribat a superar als 70 km/h:\nCanvis pels pròxims dies\nLa predicció indica l’arribada d’un episodi de precipitació que afectarà Catalunya durant el cap de setmana. Dissabte la pluja s’iniciarà pel sud del país al matí i al llarg de la tarda s’anirà estenent cap al nord fins a afectar qualsevol punt de Catalunya. Diumenge la precipitació s’anirà restringint a la meitat nord i est del país, i de cara al vespre minvarà fins a desaparèixer. La intensitat podrà ser localment forta, especialment a punts del litoral i del prelitoral.\nLa cota de neu al Pirineu estarà entre els 1.400 i els 1.600 metres, la més alta al sector Oriental. Malgrat això, durant la matinada de diumenge no es descarta alguna nevada feble a punts de la Terra Alta per sobre dels 700 metres. En tot l’episodi s’acumularan localment més de 50 mm de pluja, i a cotes altes del Pirineu i Prepirineu podran caure més de 30 cm de neu.\nEl vent s’enfortirà al litoral i al prelitoral, especialment durant la tarda de dissabte, fet que alterarà l’onatge a la costa. La temperatura serà lleugerament més baixa en general.\nSegons aquesta predicció, el Servei Meteorològic de Catalunya ha emès avisos de Situació Meteorològica de Perill de grau 1 sobre 6 per intensitat de pluja, vent i onatge.\nMapa comparativa TX\nMapa comparativa TN\nTAula TX 3-4 gener\nTaula rècords TX 3-4 gener\nTaula VVX 2-4 gener\nPDF - 1,125 MB


El Quadis Mataró posa el Barceloneta contra les cordes | Mataró Ràdio\nDll, 01/02/2016 - 14:21\nEl Quadis frega la sorpresa davant l’Atlètic Barceloneta. L’equip de Beto Fernàndez va estar a punt de repetir la gesta del partit de l’anada, quan va empatar a 8 a la piscina de Sant Sebastià, però un gol de Munárriz en jugada d’home de més va donar la victòria als visitants per un ajustat 8 a 9. Un últim minut caòtic i algunes decisions arbitrals en aquest tram final van condicionar el desenllaç del matx. Tot i el bon paper del seu equip i després d’haver signat un dels millors enfrontaments de la temporada, Beto Fernàndez es mostrava descontent al final del partit.\nInici demolidor del Quadis que es posava amb una avantatge de 2 gols amb el 3 a 1, després que marquessin Marc Corbalán i Robin Lindhout per partida doble. Mica en mica però el rival aniria entrant en partit fins acabar el primer quart amb un marcador de 3 a 4 favorable. Ja en el segon quart el Barceloneta tiraria d’efectivitat per avançar-se fins el 3 a 6. Amb aquest resultat però el Quadis no s’enfonsava i abans del descans Robin Lindhout i Víctor Fernàndez escurçaven diferències fins el 5 a 6 al descans.\nTercer període travat amb només un gol, el de Strahija Rasovic, que deixava el matx amb el 5 a 7. En l’últim quart però, els mataronins que no baixaven els braços tornaven a reaccionar i a 2 minuts pel final aconseguien empatar el partit. A partir d’aquí però, i després de tenir Albert Merino el 9 a 8 a les mans, una exclusió donava al Barceloneta una opció pel 8 a 9 que no desaprofitaria. Dir que el Barceloneta arribava amb les importants baixes del seu porter titular Dani Pinedo i del boia Balazs Sziranyi.\nDesprés d’aquesta derrota el Quadis cau fins la sisena posició de la Lliga.


Williamson Medical Center Franklin TN - hospitals - Mudsink - Williamson county - Tennessee - EUA - Hospitalsworldguide\nPàgina d'inici › Per país › Eua › Tennessee › Williamson county › Mudsink › Williamson medical center franklin tn\nWilliamson medical center franklin tn Mudsink > Williamson county > Tennessee > EUA\nAquestes són les dades de contacte i la ubicació de Williamson Medical Center Franklin TN. Si voleu contactar amb aquest hospital, truqueu o aneu a l'adreça que us mostrem al mapa. Si coneixeu aquest hospital i voleu recomanar-lo a altres persones, deixeu un comentari.\nHeu acabat la vostra carrera mèdica o d'altra cura mèdica? Esteu pensant fer una pràctica a Williamson Medical Center Franklin TN? Si necessiteu saber l'adreça o el telèfon d'aquest hospital a Mudsink, EUA, consulteu aquí tota aquesta informació.\nBones instal·lacions, excel·lent equip mèdic multidisciplinari i una gran reputació. Això és el que teniu Williamson Medical Center Franklin TN. Si necessiteu trucar o personalment per obtenir més informació sobre aquest hospital, consulteu tota la informació de contacte d'aquesta pàgina.\nLlistat de hospitals pròxims a Williamson Medical Center Franklin TN\nSaint Thomas Health Services- (Situat a 23.75 km)\nChildren's Medical Center Yuniort- (Situat a 24.81 km)\nHeritage Medical Center- (Situat a 4.50 km)\nIasis Healthcare- (Situat a 5.03 km)\nTriStar StoneCrest Medical Center- (Situat a 23.78 km)\nRolling Hills Hospital- (Situat a 0.43 km)\nAcadia Healthcare- (Situat a 2.09 km)\nTriStar Southern Hills (Southern Hills Medical Center Nashville)- (Situat a 19.86 km)\nArdent Health Services- (Situat a 19.94 km)\nVanderbilt Children's Hospital- (Situat a 24.81 km)


Ruta de Beget - ANEMHI Blog de viatges i senderisme\nQuan? Juliol 2018\nQui? Norbert Pare, Norbert fill, Mireia i Nord (gos)\nKilòmetres: 14,31 km\nDuració: Nosaltres vam tardar 6:30 h.\nLa Ruta de Beget és una excursió d’un dia que passa per paisatges molt canviants, hi veuràs les millors vistes des de les ruïnes d’un castell i l’aigua més transparent brotar dins el bosc. Aquesta ruta que comença i acaba a Beget us permetrà passar un dia diferent fora de casa.\nSegurament heu sentit alguna vegada a parlar de Beget. Aquest poble, que actualment forma part del terme municipal de Camprodon de ben segur pot situar-se a la llista dels pobles més bonics de Catalunya.\nBeget és el típic poble envoltat de natura on les cases i els carrers són de pedra i els balcons de fusta. Dit així podria estar parlant de Setcases, però no. Beget té un temple parroquial que el caracteritza.\nDedicat a Sant Cristòfol, és un exemple de l’art romànic (segles X-XIII). No el vam visitar per dins però de ben segur val la pena.\nA les 8h ja teníem el cotxe aparcat al pàrquing gratuït de l’entrada del poble. Pensàvem que trobaríem algun bar obert per poder esmorzar un bon pa amb tomàquet però resulta que el bar obria a les 9h així que vam començar a caminar sense esmorzar (molt malament!).\nPer començar la ruta de Beget heu de travessar la plaça de l’església direcció al Restaurant el Forn. Si continueu endavant veureu que el camí fa una mica de pujada. Abans de la pujada a mà esquerra hi ha un pal indicador que marca l’inici del recorregut. Nosaltres no ens vam trobar el camí gaire net, semblava que feia temps que ningú hi passava i al principi ens va generar una mica de dubte. Però el GPS indicava que anàvem bé.\nAmunt que fa pujada. El camí és ombrívol i ple de vegetació. Fem una parada per respirar i fer-nos una foto amb Beget a sota. La pujada és constant i el camí pedregós. El camí està ben indicat amb marques vermelles i blanques (sender gran recorregut) i abans d’arribar al Coll de Marlet trobes una senyal que indica els kilòmetres i temps per arribar-hi.\nMentre caminem m’imagino els contrabandistes trepitjant el mateix camí fent estraperlo amb França. I és que un cop al Coll de Marlet estem tocant la frontera amb França.\nAquesta ruta va ser utilitzada pels contrabandistes durant l’època de guerra i la posterior dictadura franquista.\nHi ha altres camins que també s’han recuperat en els últims anys i fins i tot s’organitzen rutes guiades per aquests camins. Està a la nostra llista de coses per fer el camí dels contrabandistes que porta fins a Molló.\nPel camí trobem tres burros que deuen ser de la Masia que hi ha allà a prop. Seguim el camí que ens porta a la carretera. Aquí ens vam perdre durant 5 minuts. Heu de creuar la carretera i el camí continua per l’altre costat fins a pujar de nou a la carretera. Son uns 400 metres que presten una mica de confusió. Bàsicament és un tall que va en paral·lel per la carretera però per la vegetació frondosa no és gaire intuïtiu.\nDesprés seguim per la carretera fins que arribem a un conjunt de tres o quatre cases. Allà hi ha un altre indicador que ens indica el camí per anar al Castell de Rocabruna. Jo diria que el Castell de Rocabruna va ser la sorpresa del dia. Suposo que per manca d’informació (vam decidir fer aquesta ruta la tarda abans) vaig endur-me una gran sorpresa al veure la mida del Castell i lo ben conservat que es troba. Conserva alguns murs tant interns com externs i es poden visualitzar les restes d’algunes estances. A més, el Castell ofereix unes vistes immillorables. Vam aprofitar per fer un mos abans de continuar el camí.\nDeixant el Castell enrere vam arribar a una casa. Aquí vam tenir un problema ja que els gossos de la casa van començar a bordar-nos i van marcar a en Nord. No els devia agradar que en Nord entres a xafardejar la casa i per marcar territori es van posar a bordar. A mi em fan por els gossos i com que al principi els amos dels gossos de la casa no sortien va haver-hi uns minuts de tensió.\nI amb tot el merder dels gossos ens vam perdre i vam continuar recte. Resulta que a la casa hi ha una bifurcació on el GR continua cap a les dues direccions. L’una cap a Beget, l’altra cap a no sé on. No us preocupeu, està ben senyalitzat però nosaltres amb els nervis vam seguir recta sense fixar-nos-hi bé.\nEl cas és que una hora més tard vam recular perquè veiem que no anàvem bé i vam tornar a passar per la casa. Efectivament el camí cap a Beget era el camí de l’esquerra que passa pel riu. És un tall molt bonic per la vegetació, l’ombra, l’aigua i pels dos ponts que creuen el riu. Aquest tram té uns gorgs i uns salts d’aigua als que algun dia tornarem per fer-hi un bany.\nDesprés de creuar un parell de cops més la carretera s’arriba al pàrquing de Beget on havíem aparcat el cotxe.\nSi us ha agradat la ruta de Beget, cliqueu aquí per veure més excursions a Catalunya!


A l’estiu tota cuca viu(Top 10 – Núm. 10) – Fes Ta Festa – La cultura popular a la ràdio i a internet\n(Top 10 – Núm. 10)\n10 gener 2014Dites i refranys\nEn la desena posició va quedar el refrany A l’estiu tota cuca viu.\nÉs sens dubte un refrany prou conegut, com els altres 9 que aniran apareixent, i amb un sentit també prou clar: tothom, en la mesura que pot, va fent la viu-viu, com qui no vol la cosa.\nLa popularitat de la dita també ens ho demostra el fet que hi ha una versió més llarga, amb una segona clàusula que, amb el pas del temps, s’ha perdut, o no ha calgut, perquè la primera part ha condensat tot el sentit del refrany: A l’estiu tota cuca viu; a l’hivern, perd son govern. Queda clara la contraposició estiu-hivern.\nI com ho direm en castellà? Habitualment intentarem fer paremiologia comparada i aportar versions en altres llengües. D’aquesta dita, només he trobar referents en castellà. Allà diuen, amb altres referents i no usant la mateixa font metafòrica: Cuando hay en los campos, hay para todos los santos o En verano cada rana lava su paño, de la qual Juan de Yriarte recull la versió llatina: Mensibus aestivis amat omnis rana lavari.


Casa d'Oficis "Sant Feliu, Ciutat Digital": Hot Potatoes i JClic\nHot Potatoes i JClic\nDescarregar Hot potatoes clic\nEl fitxer que vam descarregar ve comprimit. Hem de descomprimir-lo utilitzant WinZip i procedir a la instal·lació del programa, executant Setup.\nExercicis que es poden crear con Hot Potatoes:\nJQuiz: Preguntes que es responen en un quadre de text.\nJMix: Exercicis d'ordenar frases\nJCros: Mots encreuats\nJMatch: Exercicis d'associació\nJCloze: Text amb buits en blanc.\nThe Masher. :Crea unitats enllaçades a partir de diferents exercicis, això és, elabora materials més complexos i per a usar aquesta eina és necessari tenir una clau de registre independent..\nJClic està format per un conjunt d'aplicacions informàtiques que serveixen per a realitzar diversos tipus d'activitats educatives: trencaclosques, associacions, exercicis de text, paraules creuades ... Les activitats no s'acostumen a presentar soles, sinó empaquetades en projectes.\nUn projecte està format per un conjunt d'activitats i una o més seqü ències, que indiquen l'ordre en quin s'han de mostrar. L'antecessor de JClic és Clic, una aplicació que des de 1992 ha estat utilitzada per educadors i educadores de diversos països com eina de creació d'activitats didàctiques per als seus alumnes. JClic està desenvolupat en la plataforma Java, és un projecte de codi obert i funciona en diversos entorns i sistemes operatius.\nEn les pàgines d'activitats de la zonaClic s'oferixen dues maneres d'accedir als projectes Jclic:\nVisualitzar les activitats en un applet: Un applet és un objecte incrustat en una pàgina web. Els projectes que es veuen d'aquesta manera no queden emmagatzemats en el disc dur: JClic els descàrrega, els utilitza i finalment els esborra. Si el applet JClic no s'engega correctament cal comprovar la configuració del sistema Java de l'ordinador.\nInstal·lar les activitats en l'ordinador :JClic té un assistent que permet descarregar les activitats i guardar-les en la biblioteca de projectes de l'ordinador. La biblioteca es crea la primera vegada que s'engega JClic, o quan s'intenta fer la primera instal·lació d'un projecte. Per a veure els projectes de la biblioteca serà necessari descarregar i instal·lar JClic. Com en el cas anterior, si l'instal·lador no s'engega és probable que sigui necessari comprovar la configuració del sistema Java de l'ordinador.\nCaracterístiques de JClic\nEl projecte JClic és una evolució del programa Clic 3.0, una eina per a la creació d'aplicacions didàctiques multimèdia amb més de 10 anys d'història. Al llarg d'aquest temps han estat molts els educadors i educadores que ho han utilitzat per a crear activitats interactives on es treballen aspectes procedimentals com diverses àrees del currículum, des d'educació infantil fins a secundària. Els objectius perseguits a l'iniciar el projecte serien:\nFer possible el seu ús en diverses plataformes i sistemes operatius, com Windows, Linux, Solaris o Mac US X.\nUtilitzar un format estàndard i obert per al magatzematge de les dades, amb la finalitat de fer-les transparents a altres aplicacions i facilitar la seva integració en bases de dades de recursos.\nJClic està format per quatre aplicacions:\nJClic applet: Un "applet" que permet incrustar les activitats JClic en una pàgina web.\nJClic player : Un programa independent que una vegada instal·lat permet realitzar les activitats des del disc dur de l'ordinador (o des de la xarxa) sense que sigui necessari estar connectat a Internet.\nJClic author: L'eina d'autor que permet crear, editar i publicar les activitats d'una manera més senzilla, visual i intuïtiva.\nJClic reports: Un mòdul de recollida de dades i generació d'informes sobre els resultats de les activitats fetes pels alumnes.\nSón programes molt similars quant al tipus d'aplicacions i d'activitats però JClic oferix un ventall més extens d'activitats i el seu ús pot resultar més fàcil que el corresponent a Hot Potatoes.En canvi Hot Potatoes transforma els exercicis en HTML i pots veure'l com si anés una pàgina Web.\nEtiquetes de comentaris: Dinamitzadors, Edició 2009, Recursos i eines


Salut estudiarà aplicar el passaport covid-19 després de la sentència del Suprem que l'avala a Galícia La República\nACN Barcelona.-Salut vol estudiar implantar el passaport covid-19 per accedir en determinats establiments, després de la sentència del Tribunal Suprem, que ha avalat demanar-lo per entrar en bars i discoteques a Galícia. Així ho ha apuntat la secretària de Salut Pública, Carmen Cabezas, tot i que no ha volgut entrar en detalls: “La sentència obre una porta que explorarem atentament. Tenim l’obligació de valorar totes les opcions i aquesta, també, però no tenim cap concreció”. Sobre l’estratègia de vacunació de la covid-19, Cabezas no ha avançat quan es començaran a tancar els primers punts massius i ha dit que estan estudiant com adequar els recursos al context actual, en què les cobertures són altes, però no prou, i s’ha alentit el ritme d’administració.\n“És evident que la sentència del Suprem obre una mica aquest camp i l’explorarem atentament”, ha afirmat Cabezas preguntada per l’aval del Superem del passaport covid-19 a Galícia i si aquesta decisió pot motivar Catalunya a prendre una decisió pròpia. Fins ara la secretària de Salut Pública havia demanat al govern espanyol que regulés la mesura i havia explicat que estaven estudiant a nivell estatal totes les possibilitats per augmentar la vacunació, inclosa aquesta. Sobre la vacunació, Cabezas ha afirmat que ara cal “fes estratègies quirúrgiques” i “anar al lloc concret on hi ha una cobertura baixa”, amb equips mòbils, per exemple. O els punts en nou campus universitaris que han obert, si bé aquí el ritme d’administració de vaccins “no és molt alt”, ja que molts estudiants ja estan vacunats, ha observat en roda de premsa aquest dimecres. Cabezas no ha concretat quan es començaran a tancar els punts massius de vacunació, que mesos enrere, sobretot a finals de primavera i principis d’estiu, van servir per administrar desenes de milers de dosis al dia i avançar ràpid en els grups d’edat. Tot i que Salut va apuntar la setmana passada que es començarien a tancar, de moment no n’ha fet públic el calendari. Ara estan adequant els recursos de l’estratègia de vacunació i quins punts seria interessant mantenir com a suport, ha dit. La secretària de Salut Pública ha afegit que ara com ara reforçaran les estratègies que estan en marxa per arribar a les persones que encara no s’han protegit de la covid-19, com les trucades, les accions comunitàries i la vacunació oportunista o les campanyes de comunicació amb influencers, quan se li ha preguntat per possibles incentius als vacunats, una altra de les possibilitats que es va posar sobre la taula fa uns dies. Manifestacions de la DiadaPreguntada per les mobilitzacions de la Diada, i si considera que hi va haver un risc alt de contagi, Cabezas ha respost que manifestar-se és un dret fonamental, si bé ha apuntat que les aglomeracions no són el que més els “agrada” des del punt de vista epidemiològic.


Els clons de Nokia 3310 (2017) ja estan disponibles a l'Índia: val la pena comprar-lo? - Comparacions\nPrincipal Comparacions Els clons de Nokia 3310 (2017) ja estan disponibles a l'Índia: val la pena comprar-lo?\nEls clons de Nokia 3310 (2017) ja estan disponibles a l'Índia: val la pena comprar-lo?\nNokia 3310 (2017) aterrat a l'Índia fa només uns dies amb un preu de Rs. 3.310. A causa de l'enorme popularitat del vell Nokia 3310, el telèfon mòbil ha generat una demanda important al mercat. Nombrosos minoristes s’han aprofitat d’aquesta situació i han venut la versió del Nokia 3310 de 2017 fins i tot superior al seu preu oficial.\nA més, l’enorme popularitat també ha provocat el desenvolupament d’un parell de clons. El Darago 3310 i el Micromax X1i2017 són dues de les rèpliques més freqüents del Nokia 3310 (2017) disponibles a l’Índia. Ambdós sobre paper inclouen especificacions lleugerament inferiors en comparació amb el model original. També costen molt menys. Per tant, val la pena comprar-lo? Anem a esbrinar.\nDarago 3310 Vs Nokia 3310 (2017)\nActualment, el Darago 3310 està disponible per a la compra a Flipkart a un preu de Rs. 799. El clon fabricat a la Xina del Nokia 3310 (2017) té un aspecte molt similar a la versió original. Però, agafeu-lo a les vostres mans i sabreu el grau de deficiència i baixa qualitat que té el Darago 3310. Sembla simplement un mòbil de joguina al costat del Nokia 3310 (2017), ben construït.\nAixò no és l'únic mal que té el Darago 3310. El clon també té unes especificacions molt inferiors. La pantalla de 1,77 polzades del Darago 3310 no només és més petita que la pantalla de 2,4 polzades del Nokia 3310 (2017), sinó també de qualitat molt barata. Internament, el dispositiu de rèplica conté components febles. Això fa que el telèfon sigui bastant lent amb la recepció de la xarxa fins a la marca. No cal dir que no hi ha suport per a les aplicacions Java.\nEn arribar a la càmera, la Darago 3310 compta amb una càmera de 0,3 MP en comparació amb la unitat de 2 MP del Nokia 3310 (2017). El primer té una bateria de 1.050 mAh que, en el propi paper, és inferior a la cel·la de 1200 mAh del segon. Això, combinat amb la manca d’optimitzacions d’alimentació adequades, provoca una còpia de seguretat deficient de la bateria del Darago 3310. Finalment, el clon té només 6 mesos de garantia, també sense cap centre de servei adequat a l’Índia. Per començar, el Nokia 3310 (2017) s’ofereix amb un any de garantia.\nVeredicte: Nokia 3310 (2017) és el guanyador. Comprar el Darago 3310 no és més que una pèrdua de diners.\nMicromax X1i2017 Vs Nokia 3310 (2017)\nEl Micromax X1i2017 és un altre aspecte similar al Nokia 3310 (2017). Els antics esportius tenen una qualitat de construcció molt millor que el Darago 3310, però encara no està a l’alçada amb el Nokia 3310. Tot i això, el Micromax X1i2017 és certament un telèfon fabricat decentment, ja que costa només Rs. 1.199, que és aproximadament 1/3rddel preu del Nokia 3310 (2017.\nParlant de les especificacions, la rèplica fabricada per Micromax presenta una pantalla de 2,4 polzades que té un aspecte similar al dispositiu original, almenys en paper. Mantingueu els dos mòbils un al costat de l’altre i veureu que el Nokia 3310 (2017) té un panell molt millor. A nivell intern, el X1i2017 té en realitat el doble (32 MB) d’emmagatzematge que el Nokia 3310 (16 MB). Tanmateix, això no apareix en el rendiment, ja que Nokia ha optimitzat força bé el mòbil.\nPel que fa a la càmera, Micromax X1i2107, amb una càmera posterior de 0,8 MP, queda molt per darrere del Nokia 3310 (2017). Parlant de bateria, la primera té en realitat una bateria de 1300 mAh més gran que la de 1200 mAh dins la segona. Tanmateix, quan es tracta d’utilitzar la vida real, el Nokia 3310 ofereix més de dues vegades la durada de la bateria que Micromax.\nVeredicte: Per descomptat, el Nokia 3310 (2017) és millor. Tanmateix, val la pena assenyalar que podeu comprar tres Micromax X1i2017 al preu d’un sol Nokia 3310 (2017).\n10 maneres de solucionar el bloqueig d'Instagram a Android i iOS\nPreguntes freqüents sobre Xiaomi Mi 5, funcions, comparació i fotos: tot el que heu de saber\ncom baixar una imatge de Google a Android\ncom eliminar la vostra foto de perfil de Google


Dels somnis a la realitat – mònica sánchez\nPosted on 1 Octubre, 2018 25 Novembre, 2018 per Mònica Sánchez\nLa paraula èxit pot tenir molt diferents connotacions en funció de la persona. Per a una persona l’èxit pot estar relacionat amb la carrera professional , per una altra amb la família, per una altra amb els diners, etc. Però si una cosa és certa es que tots i totes volem sentir-nos exitosos/es. Sentir que les nostres vides funcionen en allò que per a nosaltres té importància i forma part del nostre sistema de valors. Quines son les claus per aconseguir aquesta sensació de plenitud i sintonia amb la vida?\n1º No descartis el fracàs durant el procés: moltes persones creuen que assolir l’èxit és aconseguir els objectius a la primera. Quan fallen pensen que han de desistir, sense adonar-se que normalment el fracàs forma part del procés. El sistema d’assaig error és una de les nostres principals fonts d’aprenentatge.\n2º Tingues clar el teu propòsit: Tens una visió clara de què vols aconseguir? Quins son els teus objectius? Un dels treballs que més dur a terme un/a coach amb els seus clients, és que aquests aconsegueixin tenir clar els seus propòsits. És normal sentir-se desorientat, que les coses no funcionin si no tens una direcció clara de cap a on vols anar. Pensa que si tu no tens clar els teus propòsits algú altra decidirà per tu. I acabaràs anant allà on vol el teu cap, la teva parella, els teus amics…Si tu no tens els teus objectius clars, acabaràs treballant per als objectius d’algú altre. Cada dia rebem milers d’imputs que ens diuen que hem de fer i desitjar a les nostres vides. Saber estar connectats i connectades amb la nostra essència ens ajudarà a no perdre’ns en aquesta selva.\n3º Marcat objectius petits amb períodes de temps assequibles: T’ajudaran a tenir la sensació de que vas avançant i et faran l’objectiu final més abastable. També reduirà la sensació de vertigen, no cal passar pors innecessàries.\n4º Forma’t: Una de les experiències més gratificants, és l’aprenentatge. Inverteix en tu i la teva formació. És cert que hi ha molta formació que té preus elevats, però també hi ha molta oferta de qualitat gratuïta. Avui en dia, ha canviat la idea de pensar que la formació està relegada a una certa edat concreta de la vida. Un exemple d’això, és el món laboral, on el reciclatge i aprenentatge continu és cada cop una exigència per part d’empreses i clients.\n5º Arrisca’t: Potser el pas més difícil de dur a terme, és assumir riscos. T’has de llençar a aconseguir l’èxit. Les coses que esperes no estaran mai en la teva zona de confort. Perquè si no no serien reptes, no serien somnis, serien ja una realitat. Però no deixis que ningú decideixi quin grau de risc has d’assumir. Decideix tu. Tornant al punt dos , marcat objectius que puguis assolir sense entrar en pànic. És normal sentir por i neguit però no fins al punt de poder-nos quedar paralitzats.\n6º No et boicotegis: Un cop arribat a l’objectiu final, hi ha persones que comencen de manera inexplicable a recular o simplement es paralitzen. “Tot anava bé i no sé què ha passat” Si ets dels que cau en aquesta circumstància, demana l’assessorament d’un/a coach. T’ajudarà a analitzar què hi ha darrera d’aquest fet. Quines creences tens en relació a l’èxit i com canviar aquelles que siguin limitants.\nCategoriescoaching personal Etiquetescoaching personal\nEntrada següentSegüent Superar situacions difícils


Fresca! finalitza el seu espai familiar Frescoreta! amb l’espectacle de circ 'Express' de Faltan 7 - Alicanteplaza\naquest dimarts, 24 d’agost, a les 20 hores\nFresca! finalitza el seu espai familiar Frescoreta! amb l’espectacle de circ 'Express' de Faltan 7\nLa companyia Faltan 7 naix en 2017.\nALACANT. Recta final del festival Fresca! de l’Institut Valencià de Cultura, que aquest dimarts, 24 d’agost, a les 20 hores, acomiada la seua programació familiar, emmarcada a l’espai Frescoreta! amb l’espectacle de circ Express, de la companyia Faltan 7.\n“Fresca! està demostrant que el circ és una disciplina viva capaç de continuar sorprenent i seduint els grans i els menuts”, diu Alicia Garijo, delegada territorial de l’IVC a Alacant. “El festival està arribant al final i tanquem el nostre espai més gamberro, Frescoreta!, amb Express, un espectacle fabulós que a més va obtindre el Premi FETEN 2019 al millor espectacle de carrer. Un luxe, sens dubte”.\nExpress és un espectacle fresc en què es conjuga l’humor amb diferents disciplines circenses i en què destaca la presència dels portés acrobàtics femenins, a més de tècniques com la perxa xinesa, la bàscula, els equilibris i el ‘clown’.\nL’espectacle va guanyar el 1er Premi Circada Off-2018, a més dels premis Teatro Alameda, Cirkorama i Unía. En 2019 van aconseguir el Premi de la Feria Internacional de Teatro para Niños y Niñas (FETEN ) al millor espectacle de carrer.\nLa companyia Faltan 7 naix en 2017 i està formada per 8 alumnes de la 15a promoció de l’Escola de Circ Carampa de Madrid (2014/2016). Després d’acabar els seus estudis decideixen continuar treballant junts i crear el seu primer espectacle: Express.


L'Aparador de Reus | Blog de Shopping i Lifestyle de Reus: Shooting d’Aniversari a Rosa Llaveria\nShooting d’Aniversari a Rosa Llaveria\nPer fi torno a actualitzar el blog! Per fi s’han acabat les tensions i nervis de l’intens mes de maig, i ja torno a estar aquí! A punt per donar-li canya una altra vegada al blog i compartir amb vosaltres el que hem estat fent durant els últims mesos. Així doncs, començo avui compartint el resultat de la sessió de fotos de l’any de la Mar fetes per la fotògrafa Rosa Llaveria\nHi ha algú qui creu que els sortejos que es realitzen a través de les xarxes socials són una estafa, i possiblement alguns ho siguin, però d’altres, us asseguro que no, i en dono fe ja que un m’ha tocat a mi, a mi com a Judit i, això és casi un miracle! El sorteig en concret es va realitzar a través del perfil d'instagram de la fotògrafa Rosa Llaveria, amb estudi al C/Jesús, 15 Entresol A, i el premi era el d’una sessió de fotografia a càrrec de la pròpia fotògrafa la qual vaig voler aprofitar per al primer anyet de la Mar...si! un any ja..., i la veritat es que no podien quedar millor!\nElla autèntica amb les seves expressions i marcant “tipet” i, l’attrezzo no podia ser més bonic i més adient a tot el muntatge que li havíem preparat per a la celebració de la seva festa: flors, colors roses, blancs i pastels...\ndolçor, tendresa i lluminositat...\nI tot englobat en un estil romàntic i bucòlic... Perfecte!\nAprofito el post per informar-vos d’una novetat i és que, a més de les seves sessions fotogràfiques, la Rosa Llaveria junt amb Fabian Azul, els dos fotògrafs, ofereixen cursos de fotografies tan per adults com per a nens entre 7 i 12 anys. Cursos d’iniciació a la fotografia, a utilitzar la màquina de forma manual, edició i retoc fotogràfic, utilització del flash extern i per als mes petits, us de la càmera del mòbil. Per a informació podeu adreçar-vos a l’estudi del C/Jesús 15 entresol A o bé a través dels emails: info@rosallaveria.com i azulfotoarte@gmail.com\nCalceta - Little Creative Factory\nVestit - Pequeño TOCÓN (La Caseta)\nDiadema - Anna Bosch\nPublicado por Judit G. a les 17:00:00\nEtiquetes: Aniversari, Fotografia\nFamily Match de Festa Major


A les Crèdit Andorrà GSeries 2021 els GIAND son garantia d’espectacle\n“Cohete Suarez”, repeteix triomf. Gil Membrado i el campió del món de MotoGP, Joan Mir, també en el podi.\nL’equip de PCR Sport ha tancat amb èxit la segona setmana de competició en el Circuit Andorra. En la G2 de les Crèdit Andorrà GSeries 2021, els tècnics del preparador de la Torre d’Oristà també han dut a terme l’àrdua tasca de mantenir els vuit vehicles de la categoria GIAND. Després de moments d’extrema tensió, just abans de les últimes finals, van aconseguir que tots els vehicles les poguessin disputar i se situessin en el seu corresponent box. Les “ferides de guerra” en alguns d’ells eren notables.\nPer a aquest segon meeting del certamen andorrà de pilotatge sobre gel, els organitzadors van prendre la decisió d’oferir als participants la variant més tècnica i més llarga de les instal·lacions del Per d’Envalira. Per a la majoria de pilots, aquesta era l’opció preferida per a competir. Amb tot, “Cohete” ens va fer aquest comentari: “M’ho passo molt bé en els dos traçats”.\nQuant a la climatologia, destacar l’ambient agradable, malgrat les baixes temperatures, que va acompanyar als presents en el Circuit Andorra fins passada la mitjanit del dissabte.\nL’equip ELEGANT DRIVER, amb el pilot balear PEDRO FONT al capdavant, va tornar a situar tres vehicles en la graella de sortida. En aquesta G2, va repetir la dupla vencedora la setmana passada, formada per José “Cohete” Suarez i Gil Membrado. En els altres GIAND, van compartir volant Miquel Socías i Joan Mir, mentre que en el tercer en discòrdia de l’equip balear, es van alternar en el seu pilotatge Ferran Naudi i el pilot francès de ral·lis, Yohan Rosell.\nAlbert Llovera, Gerard de la Casa compartint volant del GIAND número 7, amb José Luis Diego, i Manel Guiral-Joaquin Rodrigo, van ser els tres equips que van repetir en la G2. Entre els quals van estar per primera vegada enguany en el traçat andorrà van estar el tàndem Mikel Azcona-Ruben Fernandez i el format pels pilots russos Leonov-Tkschenko.\n“Cohete Suarez” i Gil Membrado van repetir en el podi. Joan Mir i Yohan Rossel van sorprendre.\nEl sorprenent dominador inicial de la G2 va ser el pilot francès Yohan Rossel que va marcar un espectacular crono (va ser l’únic que va baixar de 54”) en la màniga de qualificació. Per darrere “Cohete” a gairebé 2” i Membrado a 4”, van prendre bona nota que no seria fàcil superar a un pilot francès que es troba en fase de preparació del Ral·li de Montecarlo.\nEn la primera de les finals disputades tot va semblar tornar a la normalitat. En la 1A, “Cohete” va aconseguir superar a Rossel, mentre que Membrado feia el mateix a la 1B, amb la gran atracció d’aquesta G2, el campió del món de MotoGP, Joan Mir.\nRes va canviar en la final que va tancar el meeting, tant “Cohete” com Membrado, que comparteixen el GIAND dorsal 21, van confirmar les seves posicions al capdavant la classificació. Mir va aconseguir el tercer lloc després de vèncer en la final 2B.\nClassificació Crèdit Andorrà GSeries 2021 - GIAND G2.\nPer a Pep Codinach, responsable de PCR Sport, va ser una altra jornada molt dura: Sens dubte, amb tants cotxes en pista en una lluita cos a cos, és impossible que no hi hagi tocs i en conseqüència reparacions d’urgència en els boxs. Superem els inconvenients i ara tenim un parell de setmanes per a preparar la recta final del campionat.\nAixí doncs, la pròxima cita en el Circuit Andorra serà el dissabte (dia 30) per a la disputa de la G3. de les Crèdit Andorrà GSeries 2021.\nGiand Podi G2


El dijous 25, ple de gener a l’Ajuntament de Godella – Compromís per Godella\nPublicat el 23 Gener 2018 en Plenaris\nEl proper dijous 25 es celebrarà a les 19:30 h la sessió ordinària del ple de gener a l’Ajuntament de Godella. El reconeixement extrajudicial de crèdit 1-2018 per import de 50.023,81€ serà el primer ordre del dia. En l’àmbit educatiu, l’Ajuntament s’adherirà al pla Edificant per fer reformes a diversos col·legis. D’altra banda, es ratificarà la resolució d’alcaldia sobre la revisió de preus a la mercantil Tetma SAU. En l’àrea d’Urbanisme i Medi Ambient, s’aprovarà de manera definitiva la modificació puntual nº 10 del PGOU i es sol·licitarà l’execució de la vorera de connexió entre l’urbanització Santa Bàrbara 3ª fase i el casc urbà, entre d’altres temes. Per últim, es presentarà una moció conjunta del grup de govern “sobre la millora de l’ocupació pública”.\nArxivat en: Plenaris Ple Ajuntament\n← S’incorpora un nou becari al departament de Modernització\nL’Ajuntament de Godella col·labora amb Obrim Fronteres en la recollida de mòbils antics per a immigrants →


LA CANÇÓ DEL MAR, DE MARGARIDA SANS JORDI | La Bellesa Blog Cultural LA CANÇÓ DEL MAR, DE MARGARIDA SANS JORDI – La Bellesa Blog Cultural\nLa cançó del mar, de Margarida Sans Jordi.\nPrimer pla de la noia representada.\nParlem d’una escultora que avui dia no és, injustament, massa coneguda: Margarida Sans Jordi (1911 – 2006).\nAquesta artista barcelonina va manifestar ben aviat les seves inquietuds i quan encara era adolescent ja modelava el fang i tallava petites figures de fusta i motius decoratius en caixes.\nEn començar a esculpir, utilitzava eines domèstiques fins que va conèixer l’escultor Àngel Ferrant que li va ensenyar la tècnica i l’ús d’eines específiques.\nDesprés va estudiar amb Josep Llimona de qui va ser deixebla predilecta. Llimona, qui en certa ocasió va dir que ella no era la seva deixebla sinó que Margarida era deixebla de sí mateixa -per refermar la seva personalitat artística-, afirmava que era la seva successora.\nAmb vint-i-un anys va realitzar la seva primera exposició, va ser a Barcelona.\nDos anys després moria el seu mestre Llimona i ella va començar a viatjar: Londres, Brussel·les, Itàlia, França, Grècia, Àsia Menor… cosa que li va permetre conèixer de primera mà l’obra d’altres escultors i cultures.\nEls anys 1935 i 1936, va ser pensionada a la madrilenya Casa Velázquez i el 1936 va obtenir a Madrid una beca Conde de Cartagena, i es va traslladar a París on va rebre classes de l’escultor Charles Despiau.\nTambé va col·laborar amb Josep Maria Sert en el Pavelló Pontifical de la Exposició Internacional de la capital francesa i va participar en diverses exposicions col·lectives al museu Jeu de Paume i a l’Academia de Beaux Arts.\nAixí, va començar a multiplicar les exposicions: no solament a París sinó també a Barcelona, Oviedo i Madrid. El seu prestigi va arribar a ser tan alt que va guanyar el Premi Nacional d’Escultura Conde de Cartagena concedit per la Real Academia de Bellas Artes de San Fernando.\nEn quant a la seva producció, va fer molts busts i figures de temàtica religiosa que sovint li arribaven per encàrrec. Així, l’any 1942 va realitzar les figures de l’Abad Oliva i de Sant Benet, destinades a presidir la Sala Capitular del Monestir de Montserrat, i anys més tard, el 1954, i també pel Monestir, el conjunt monumental del Via Crucis.\nNo obstant, l’obra que mostrem com exemple del que Sans feia, no és una peça religiosa ni un bust; es tracta d’una escultura titulada La cançó del mar.\nRepresenta una noia recolzada sobre el seu braç esquerre mentre amb la mà dreta sembla mesar-se els cabells cap enrere per deixar l’orella lliure, mentre que la seva cara denota un aspecte com d’estar transportada a un altre lloc. Es com si estigués escoltant el so del mar, com si la remor de les ones li produís pau d’esperit.\nEs un nu amb una factura delicada i suau que denota serenitat i contenció. Son uns elements que entronquen Sans amb Llimona.\nAquesta imatge difusa està extreta d’un exemplar de l’Heraldo de Madrid dels anys trenta, en temps de la República. En ella, veiem a l’artista al costat d’una de les seves obres.\nAl llarg de la seva carrera, Margarida Sans Jordi va rebre diverses distincions, entre les que destaca la tercera medalla a l’Exposició Nacional de Barcelona el 1944, així com la condecoració de l’estat francès com Chevalier de les Ordres de les Arts et les Lettres. Sorprèn que amb reconeixements com aquests no sigui més coneguda en l’actualitat.


L’Institut Montbui participa en el projecte “Fem més escola”, gràcies als ajuts POEFA per a l’èxit educatiu | INS Montbui\nComunicació INS Montbui05/02/20\nEl Departament d’Educació va obrir convocatòria per seleccionar centres de titularitat pública dependents del Departament que presentessin un projecte escolar amb accions innovadores de suport i reforç per a la reducció i la prevenció de l’abandonament escolar prematur i el foment de la igualtat d’accés a una educació de bona qualitat en l’etapa de secundària obligatòria.\nEl projecte “Fem més escola” té com a objectius:\n1) reforçar aspectes acadèmics i formatius, desenvolupar hàbits d’estudi, enfortir la convivència i promoure l’autoestima, la motivació i el treball en equip.\n2) consolidar la relació de l’Institut amb les escoles de primària dins el marc del Pla Educatiu d’Entorn, amb la finalitat d’unificar línies d’actuació pedagògica i organitzativa.\nLes activitats del projecte “Fem més escola” plantegen un treball dirigit a aquests alumnes, en horari escolar i extraescolar, on es reforcin aspectes formatius d’enriquiment curricular i al mateix temps que permetin realitzar una tasca d’acompanyament que treballi aspectes més d’hàbits i de motivació, tant dels alumnes, com així també comptant per aquesta finalitat amb la participació de famílies i professors.\nEs realitzen tallers d’orquestra, teatre i hort en horari escolar; extraescolars d’estudi assistit, teatre i tabals; estada a un camp d’aprenentatge musical; tallers de ioga per a alumnes, professorat i famílies; tallers per a famílies; tallers de pares i mares i professors en prevenció; mindfulness i taller de narrativa audiovisual.\nGeneral, Portada Ajudes, ESO, Fem més escola, POEFA, Projectes 0


"La música amanseix les feres": Entrevistem a Meritxell Rodés\nEntrevistem a Meritxell Rodés\nMeritxell Rodés Noguera va néixer a Barcelona. Va rebre una formació teatral i musical al Regne Unit. Va estudiar violí clàssic des de 1997 fins a 2010 amb la violinista Alla Voronkova a Barcelona. Cantant solista i flautista del primer grup de música celta a Barcelona "Ger the Rigger" amb el CD "Five Ways Home" (2001). Solista de la coral de gospel "Carlit" de 2000 a 2009 . Solista del grup de folklore rus "Vetxerinka" des de 1996. En les seves estades a Rússia actua amb el grup de folklore rus "Besedushka" des de 2008 i desde 2011 amb diverses formacions de Shanson Russa. Ha enregistrat un CD "Sud'bà Zhigana" ( 2011 ) de Shanson Russa (veu solista, violí i flauta) amb la col·laboració de músics de diversos llocs del món.\nInvitada especial del prestigiós Festival Nacional del Premi de la Cançò Russa "Shanson Goda "al Palau del Kremlin de Moscou , que el 6 d'Abril de 2013 l'hi va concedir un Premi Laureat i un Premi per la Popularització de la Cançò Russa a Europa. Viatge sovint a Moscou, on té una altre banda de músics, ha actuat a diversos clubs i sales de Moscou. Enguany está preparant un altre disc de cançons russes.\n1. Com us vas iniciar en el món de la música i quina es o era la teva motivació?\nA l' Escola d'Actors a Barcelona en la meva adolescència ja m'agradava cantar. M'agradaven totes les arts escèniques, la força del directe. Entre el teatre, i la dansa, vaig escollir la música i el cant, i el primer grup on vaig entrar a Barcelona va ser de música celta, on era la cantant solista i flautista, després a diverses corals , fins que vaig descobrir la música i les cançons russes, la llengua i la cultura tan rica d'aquest país.\n2. Com es crear el projecte “Meritxell Rodés & Her Russian Band”? Com ha anat evolucionant al llarg del temps?\nDesprés d'estudiar la llengua russa durant 6 anys i viatjar sovint a aquest país, escoltar estils diversos de cançó russa, des de cançó de cantautor, folklore, shanson ( cançons de presoners) , romances, vaig decidir de gravar un disc en rus. Vaig formar un grup de música , inicialment amb músics russos afincats a Barcelona, però que coneixien bé aquest tipus de cançó. Poc a poc, varem començar a fer concerts, festivals, locals.. la formació musical s'ha anat ampliant.\nAl principi erem dos, guitarra i veu. Ara som 6 músics i tres ballarines.\nEl repertori també l'hem ampliat, varem començar amb cançons “blat” , “russkiy shanson” ( cançons carceraries ), ara incloem altres estils.\n3. Quins mitjans, col·laboradors heu tingut per promocionau-se?\nEntrevistes a prenma russa, diaris , revistes, i també a premsa d'aquí. El Pais, Enderrock.\nEntrevistes a la ràdio d'aqui i de Rússia: http://troubla.weebly.com/press.html\nEntrevistes a la televisió catalana i russa. http://troubla.weebly.com/press.html\n4. Tens disc?\nSi. “ El destí del bon lladre” Meritxell & Band . Discos Castelló, Disco Cien. Ara estic ja preparant el segon.\n5. Com et veus dintre del panorama de la música?\nEl que fem és original. Una catalana que canti en rus, tradueixi algunes cançons al català i que hagi guanyat dos Premis tan prestigiosos al Palau del Kremlin al Festival de la Cançó Russa, Premi Laureat i Premi a la Popularització de la Cançó Russa a Europa, no es troba enlloc.\nLa nostra música es un plat exquisit, per un públic que aprecia i té ganes d'escoltar música de qualitat, plena d'emocions i poesia, i d'ampliar horitzons i trencar fronteres.\n6. Com definiries la teva música?\nPlena d'emocions, sincera , enèrgica, vigorosa, rica en sons , festiva i alhora amb pinzellades melancòliques, capaç de transportar.te a paisatges de la bella Rússia i de endinsar.te en l'ànima russa.\n7. Com et planteges els propers concerts?\nM'agraden el concerts en auditoris, teatres. Estem buscant espais, i organitzadors de concerts, i arribar més al públic català. Per això he traduït totes les cançons del nostre repertori i en el concert a l'Auditori de Terrassa es podrà veure en una pantalla.\nM'agradaria poder fer algun concert conjunt amb la Marina Rossell, o la Rosa Zaragoza.\nA Rússia també tinc unes quantes ofertes per l'estiu.\nI es clar, fer concerts per el russos que viuen aquí, i senten enyorança del seu país, moltes associacions russes ja ens conèixen, ara falta posar.se d'acord en quant a la organització.\nTambé per els turistes, crec que a Andorra sería un bon lloc, estem ja movent fils.\n8. Quin ha sigut el teu vostre millor concert com a músic i espectador?\nEs difícil només triar un concert tan com a espectador com, com a músic.\nTots el concerts tenen coses bones, jo diria que el lloc on es realitza és molt important. No és el mateix fer un concert en un gran teatre o sala, i fer.lo en un petit local. L'energia que es crea es diferent.\n9. Quines són les teves influencies musicals?\nEls cantautors , intèrprets russos a l' època soviètica, i dels emigrants russos en altres països, el cant gitano-rus . Els cors de música folklòrica russa, ucraniana, búlgara. La Russkiy Shanson o cançó carcerària a Rússia, que es un estil molt conegut.\nPerò jo escolto també altres músiques, sobretot música clàssica.\nLes veus i interpretacions de diverses estrelles de l'emigració russa als anys 20-30.\n11. Un lloc on t’agradaria tocar?\nAl Gran Liceu de Barcelona.\nQue gravin un disc, i creguin la seva pàgina web, que posin la seva música a les xarxes, a spotify.. i si cal que comencin a buscar representant.\nPerò sobretot que creguin amb el que estan fent i no s'aturin en el camí , que busquin i disfrutin al llarg d'aquesta experiència.\nLa capacitat que té d'aixecar l'ànim, d'emocionar , de transportar.te allà on vulguis, d' unir a\nles persones , de fer.te millor ésser humà.\n14. Que trobarem en el proper concert el dia 7 a l’Auditori de Terrassa?\nUn viatge a través del temps on podreu escoltar romances i tangos de l'època pre-soviètica i soviètica, cançons dels poetes d'avantguarda russa Aleksei Khovstenko i Henri Volohonsky (algunes traduïdes al català), cançons russes gitanes , fins a petites joies del folklore ciutadà i carcerari (conegudes a Rússia com "blat" , "Romança ciutadana" o “Russki Shanson"), balls russos.\nTraducció en una pantalla de les cançons al català.\nImatges, pintures creades per mi de motius russos.\nAlegria, música plena d'emocions, sinceritat i qualitat poètica, colors i energies rítmiques.\nMERITXELL RODÉS (veu)\nIGOR KHARCHENKO (acordeó)\nMIKHAIL VIOLIN (guitarra, veu)\nMARIA PUERTAS ( tuba)\nJULIA MIKHAYLOVA (flauta travessera)\nNIGEL HAYWOOD (clarinets )\nGISELA FERNÁNDEZ ( ballarina )\nISABEL DE SAN FULGENCIO ( ballarina)\nCONCHI FONSECA ( ballarina )\nPublicado por Samfaina en 15:41


Puigdemont anuncia que participarà en el debat de TV3 si Junqueras hi intervé\nAquest dimarts es farà el debat sobre les eleccions europees a TV3. Els candidats d’ERC i de JuntsxCat, Oriol Junqueras i Carles Puigdemont, són convidats a participar-hi. No obstant això, la participació de Junqueras dependrà de l’autorització final de la direcció de Soto del Real.\nLa Junta Electoral de Barcelona ha autoritzat Oriol Junqueras i Toni Comín a participar-hi. Poc després de fer-se públic, Puigdemont ha anunciat que participaria en el debat en substitució de Comín. «Mentre no deixaven anar al debat el vice-president Oriol Junqueras, teníem clar que jo no hi podia anar. No seria just, no volem un avantatge fruit de la repressió», ha escrit a Twitter.


Butlletí maig 2013 by Òmnium Mataró - issuu\nButlletí Informatiu Carrer d’Argentona, 59\nPROPERES ACTIVITATS Cicle Processos sobiranistes en marxa. Què en podem aprendre? Continua el cicle de conferències de primavera: - 6 de juny. John Etherington: «L’autodeterminació a Escòcia: present, passat i futur». - 20 de juny. Josep Sort: «Quebec davant del repte de la sobirania». - 3 de juliol. Ferran Requejo: «Teories i pràctiques de la secessió. El cas de Catalunya». Totes les sessions seran a 2/4 de 8 a la seu d’Òmnium de Mataró. Les podeu seguir per Twitter amb l’etiqueta #ciclesobirania\nFesta d’Òmnium Montnegre El 9 de juny Òmnium Montnegre celebrarà a Sant Pol la segona edició de la Festa de cultura i tradicions catalanes. Durant tot el dia, es faran diverses activitats al Parc del Litoral. Montserrat Carulla a Cabrils L’actriu Montserrat Carulla presenta el 14 de juny a la Biblioteca de Cabrils el seu llibre El record és un pont al passat. Organitza: Òmnium i ANC. Flama del Canigó El 23 de juny la Flama del Canigó arribarà a diferents punts del territori català. A Mataró, la Flama arribarà de la mà del Club d’Opinió Jaume Llavina i Òmnium Cultural, i la rebrà la Família Robafaves. Les Seccions de Calella i Premià també rebran la Flama amb festes i cercaviles. Distinció Òmnium 2013 a la revista Valors Òmnium Mataró-Maresme distingeix cada any una persona o entitat per la seva tasca a favor de la llengua, la cultura o el país. Aquest any la Distinció 2013 és per a la revista Valors, liderada per Joan Salicrú i Maria Coll. El lliurament es farà dijous 27 de juny a les 8 del vespre. Curs d’escriptura creativa Òmnium organitza un nou curs d’escriptura creativa, en aquesta ocasió centrat en l’autobiografia i els diaris íntims. Seran cinc sessions, durant el mes de juliol, de dues hores cadascuna. Per a inscriure-us, poseu-vos en contacte amb nosaltres.\nViatge a Occitània Seguint la tradició del viatge de tardor, aquest any, a primers d’octubre, viatjarem a terres occitanes i tindrem la ciutat d’Albi com a centre. Properament us en donarem més informació.\nACTIVITATS REALITZADES Èxit de l’acte «Empresa i independència. Preguntes i respostes» El 21 de març, Òmnium, ANC i CCN, van organitzar l’acte «Empresa i independència: preguntes i respostes». Els assistents, que van omplir la sala de graus de TecnoCampus de Mataró, van poder reflexionar sobre quins avantatges hi hauria per als empresaris en cas que Catalunya assolís la independència. Per resoldre els dubtes, es va convidar tres ponents experts en el món de l’empresa i la fiscalitat: Modest Guinjoan, Joan Canadell i Núria Bosch. Taula rodona L’Espriu que vam conèixer, tret de sortida a l’Any Espriu de Mataró Més de cent persones van omplir el divendres 5 d’abril la sala d’actes de Can Palauet, atrets per la taula rodona L’Espriu que vam conèixer, que iniciava els actes que ha programat a Mataró la Comissió Any Espriu. L’acte va comptar amb la presència del fotògraf Ramon Manent, el director de teatre Carles Maicas, l’escultor Manuel Cusachs i el periodista i escriptor Manuel Cuyàs. Actes amb motiu de Sant Jordi Presentació del llibre de Màrius Serra El 13 d’abril el carrer d’en Pujol de Mataró es va omplir per acollir la presentació del llibre Plans de futur, de Màrius Serra. L’autor, acompanyat del també escriptor Toni Sala,\nva aconseguir atreure molts mataronins, que van fer que el carrer es quedés petit per a aquest acte. L’acte va ser organitzat per Òmnium i Dòria Llibres. Agustí Pons a l’acte institucional de Sant Jordi Els actes de Sant Jordi de la ciutat de Mataró van començar el dia 18 d’abril amb la conferència «Salvador Espriu, avui», a càrrec del periodista i escriptor Agustí Pons, que recentment ha publicat la biografia Espriu transparent. L’acte, organitzat per l’Ajuntament, Òmnium i la Comissió Any Espriu, tenia l’objectiu d’homenatjar la figura del poeta, coincidint amb el centenari del seu naixement que se celebra enguany. Pons va remarcar la triple faceta d’Espriu: home de lletres, amb un gran component cívic i social i contribuïdor de la definició de la Catalunya tal com la tenim avui. Òmnium Surt al carrer el dia de Sant Jordi El dia de Sant Jordi, Òmnium va sortir al carrer. A Mataró, Calella, Premià de Mar i Premià de Dalt moltes persones es van acostar a les parades que s’havien organitzat, on la gent va poder informar-se de què fem tant a nivell local com a nivell nacional. Concurs literari per a escolars d’Òmnium El 27 d’abril es van lliurar al Saló de Sessions de l’Ajuntament de Mataró els premis del Concurs Literari per a Escolars d’Òmnium Mataró. En aquesta 33a edició, s’han presentat un total de\n1.058 treballs, repartits en cinc categories, dels quals només vint-i-quatre han obtingut premi. L’acte va ser presidit per Joan Mora, Alcalde de Mataró, i Toni Pous, president d’Òmnium MataróMaresme, que van anar lliurant els premis als guardonats.\nRuta Món Sant Benet El 4 de maig, Òmnium Mataró-Maresme va organitzar una sortida al Món Sant Benet. Al llarg del dia es va visitar la Fundació Alícia, una\nproposta gastronòmica; el monestir de Sant Benet, amb més de 1000 anys d’història i la residència d’estiu de la Família Casas. El bon temps acompanyà el grup en tot moment, fent que els quaranta-tres participants poguessin gaudir completament de l’entorn.\nCicle de primavera El cicle de primavera Processos sobiranistes en marxa. Què en podem aprendre? va començar el 9 de maig amb una conferencia de Jaume López, professor de Ciències Polítiques i Socials de la UPF. La conferencia, «Nou estat a Europa. Nacions i democràcia en el segle XXI», va servir per donar una visió general de les nacions que recentment han aconseguit esdevenir estats i de les quals encara estan seguint un procés sobiranista. Sobre Catalunya, López va afirmar que «no hi ha cap lloc del món on la reivindicació democràtica sigui tan exemplar com a Catalunya», cosa que es deu al fet que ha estat la ciutadania qui ha liderat el dret a decidir a Catalunya, sempre democràticament i de forma pacífica.\nACTIVITATS DE LES SECCIONS LOCALS Presentació d’Òmnium Montnegre a Pineda Òmnium Montnegre va fer el 12 d’abril la seva presentació en societat a Pineda de Mar, població que ha passat a formar part de l’àmbit d’acció de la secció local. Marina Llansana, membre de la Junta Nacional d’Òmnium, va voler ser present a la cita i va aprofitar per explicar als assistents els motius pels quals l’entitat dóna suport a la celebració de la consulta sobiranista i ha iniciat la campanya pel sí. Manel Cuyàs a Premià El periodista Manel Cuyàs va oferir el passat 22 de març al Centre Cívic de Premià de Mar la conferència «El món del periodisme en els moments actuals».\nVolem expressar el nostre dol per la mort de Josep Maria Ferrer i Gibert, soci i amic, que ha col·laborat intensament amb Òmnium des dels inicis de la Delegació de Mataró, l’any 1971, així com amb diverses entitats mataronines, sempre fent una feina discreta i tenaç a favor de la ciutat i del país.\nButlletí maig 2013


L’enèsima fase en la lluita de les Treballadores de la Llar pels seus drets\nEl PP va consolidar el 23 de maig, en les seves darreres hores al poderuna injustícia i discriminació flagrant: l’ampliació de la vigència del Sistema Especial de Treballadores de la Llar fins al 2023. Ara per ara, continua vigent i encara no se sap quina actuació tindrà el govern PSOE, que té també sobre la taula la ratificació del Conveni 189 de l’OIT, que Espanya encara té pendent.\nglocal | 16/07/2018\nLaia Serra.- Un dels darrers moviments del PP al govern va ser introduir una esmena als PressupostosGenerals de l’Estat que suposa perpetuar el Sistema Especial de Treballadores de la Llar fins el 2024 en comptes del 31 de desembre 2018, quan per llei havia d’equiparar-se al Règim General. Per a moltes donestreballadores domèstiques, això suposa mantenir les seves bases de cotització per sota dels seus salaris, entre d’altres perjudicis.\nEl Règim Especial de la Llar de la Seguretat Social -vigent des del 1994- va quedar integrat dins del Règim General al 2012, tal com demanaven col•lectius de treballadores de la llar, però es va fer mitjançant la creació del Sistema Especial per a Treballadors de la Llar. Al 2012 ja es posava en dubte si aquella integració milloraria de fet la protecció de les treballadores, i també si no donaria com a resultats una fuga cap a l’economia submergida a causa de l’augment de costos de Seguretat Social.\nAquell pas, segons explicava Carles Bertran, responsable Centre Informació Treballadors Estrangers de CCOOen la presentació de la memòria del CITE a inicis de 2018, suposava perjudici : “A diferència d’altres sistemes especials que tenen com a objectiu sobreprotegir els treballadors, com passa amb la mineria o la pesca. Per contra, el sistema especial de treballadores de la llar serveix per a subprotegir aquest col•lectiu”. Posava per exemple que en el sistema especial per a treballadores de la llar es mantenia el desistiment voluntari en comptes de garantir el dret a un acomiadament motivat; o que s’excloïa les treballadores “de la protecció que els podria atorgar la llei de prevenció de riscos laborals, el fons de garantia salarial i molt especialment la prestació d’atur.”\nDes del Sindillar, sindicat de treballadores de la llar, denuncien des de la seva creació, i juntament amb altres col•lectius,la situació de precarietat laboral, econòmica, política, social i econòmica, com ara la manca, en un 85%, de contractes per escrit; o el no reconeixement -i no remuneració- de la Pernocta en el 99% dels casos; entre molts altres aspectes.\nEncara no s’ha tirat enrere la mesura aprovada pel PP i per ara, aquest Sistema Especial, discriminatori, està actualment prorrogat fins el 2023. Les organitzacions de defensa dels drets de les Treballadores de la Llar a Catalunya, ens explica Verónica Morante, una de les representants de Sindillar, s’estan organitzant i es plantegen els seus argumentaris per a quan els presidents Sánchez i Torra es reuneixin.\nPassos de formiga per aconseguir la ratificació del Conveni 189\nAmb tot això, Espanya no ha ratificat el Conveni 189 de l’OIT (i la Recomanació 201) que amplia els drets de les empleades domèstiques, que va ser signatel 2011 i ha estat ratificat per 25 països, 6 de la UE.\nEl Grup d’acció per a la ratificació del Conveni 189 de l’OIT, format per les entitats MujeresPa’lante, MujeresMigrantesDiversas, Las Libélulas, Centro BolivianoCatalán, Dones Diversitat, Asociación de Salvadoreños en Catalunya, Associació de Dones marroquines, Mbaraté, conjuntament amb els sindicats CCOO i UGT de Catalunya, van emetre un escritel 24 de maig, un dia després que l’anterior govern del PP enunciés la seva esmena, i entre d’altres consideracions, afirmen que ”la solució passa per, en primer lloc, la ratificació del Conveni 189 de l’OIT”. La ratificació, afirmen, a més d’implicar la necessitat d’equiparar aquestes treballadores a les del Règim General de la Seguretat Social, també permetria “obrir el debat polític sobre quin ha de ser el model de contractació en el sector de la llar i les cures”. Per tant, s’obririen possibilitats, segons el Grup, per a vies alternatives al sistema actual de contractació de treballadores de la llar que ja han mostrat la seva efectivitat en la creació d'ocupació i per fer aflorar l'economia submergida en el sector en altrespaïsos de la Unió Europea.\nLa ratificació del Conveni 189 de l’OIT, que regularia el treball domèstic amb garanties per als drets de les persones que l’exerceixen, seria possible a l’Estat Espanyol si el nou govern reprèn el seu compromís. El PSOE incloïa al seu programa electoral del 2016 aquesta reivindicació .\nHores d’ara, desdeSindiLlar, avancen que estan treballant a nivell municipal, amb l’Ajuntament de Barcelona i d’altres, perquè aquests acceptin les mocions i les elevin a la Generalitat i aquesta a nivell nacional. “A pas de formiga”, afirma Morante.


Pedro Geromel, amb peu i mig en el Getafe\nNomés manca la firma perquè es desvinculi del Mallorca\nM.R. Palma. 30/08/2013 00:35\nEl serial de l'estiu està a punt d'arribar al final. Pedro Geromel només ha de rubricar la seva firma per convertir-se en nou jugador del Getafe. El central brasiler va arribar a un acord amb el conjunt madrileny que li permetrà mantenir les condicions salarials amb les quals va arribar a Mallorca, les mateixes que impedien que continuàs com a jugador vermell aquesta temporada en què el club vermell ha hagut d'adaptar el pressupost a les limitacions imposades pel descens de categoria. Des del Mallorca, però, es vol mantenir la prudència i no fer oficial la sortida del central fins que no estigui tancada de manera definitiva. L'experiència viscuda fa unes setmanes amb el Gremio de Porto Alegre, amb el qual semblava que el jugador tenia un acord, fa que el club no s'hi vulgui pronunciar.\nD'aquesta manera, el Mallorca veurà com s'alleugereix de manera important la càrrega salarial de la primera plantilla. Aquest fet permetrà abordar altres fitxatges a la direcció esportiva del club, ja que el nou reglament salarial de la LFP així hi obliga. El central brasiler cobrava una xifra que rondava el milió d'euros, quantitat que donarà un ampli marge de maniobra per acabar de reforçar la plantilla abans que es tanqui el mercat de fitxatges, el proper dilluns, 2 de setembre.\nGeromel, propietat d'un fons d'inversió, tenia la paraula definitiva respecte de la seva destinació i el Mallorca estava expectant. La direcció esportiva, encapçalada per Llorenç Serra Ferrer, estava fermada de mans i peus en aquest aspecte. La decisió era del jugador i del fons d'inversió, propietari dels seus drets.\nGeromel, que ha entrat a les dues convocatòries que fins al moment ha efectuat José Luis Oltra, no va viatjar a Holanda per completar la pretemporada amb l'equip perquè estava molt a prop de fitxar pel Gremio de Porto Alegre. Quan tot estava pràcticament tancat, l'operació es va rompre i Geromel va continuar sota les ordres d'Oltra, fet que impossibilità l'arribada d'altres reforços a causa del límit salarial imposat per la Lliga.\nÉs per això que des del Mallorca no es va voler confirmar l'operació. Fins que no estigui tancada, és a dir, amb les signatures damunt el paper, el club no vol pronunciar-se. L'experiència que ha viscut amb el central brasiler hi obliga, ja que amb el Gremio de Porto Alegre la situació era la mateixa. Hi havia acord entre les parts i només mancava la rúbrica per fer-se oficial. En aquest ocasió, però, sembla que la destinació del central brasiler serà Getafe.\nLopetegui deixa fora de la convocatòria a Portu i Gerard Moreno


La Casa dels Pianos: III Concert Sala Piano 2013\n"Tocant amb Manel Camp"\nEl diumenge 14 d’abril a la masia La Garriga de Castelladral, pianistes de 19 escoles de música de la Catalunya Central ens oferiran un concert molt especial, realitzant un homenatge al gran pianista manresà Manel Camp.\nLa Garriga de Castelladral, La Casa dels Pianos - Sibelius i l’Associació Catalana d’Escoles de Música (ACEM) organitzen la tercera edició del concert SALA PIANO de joves pianistes, amb el títol:\n“Tocant amb Manel Camp”\nEls objectius del concerts són donar als pianistes un espai diferent del de les escoles de música, per així aconseguir un punt de trobada, i buscar un eix temàtic atractiu per donar un plus de qualitat i originalitat en el moment del concert. L’eix d’aquest any és el personatge d’en Manel.\nMalgrat la crisi, les ganes de col·laborar entre diferents entitats i personalitats segueix sent ben viva. Fruit d’aquest esperit, neix la iniciativa de contactar amb en Manel Camp per demanar-li si voldria participar en aquesta activitat adreçada als pianistes amb la intenció de donar a conèixer als alumnes de nova generació la figura i l’obra d’en Manel Camp. Sovint no es valora el que és té més a prop, i és per això que ens ve de gust organitzar com un “ homenatge en vida” a un molt bon pianista, que té estil propi dins el jazz i que ha abastat molts camps musicals: intèrpret, compositor, professor, càrrecs directius en centres de música.\nNovetats del Sala Piano 2013:\n2 pianos de cua ompliran la Sala Piano de la Garriga de Castelladral, donat que en Manel Camp no només ve a fer acte de presència sinó que tocarà juntament amb els alumnes.\nEl repertori del concert estarà format íntegrament per peces que en Manel Camp té editades al mercat amb finalitats pedagògiques tant per piano sol com per piano a quatre mans. D’aquesta manera a part de conèixer el pianista, també coneixeran al compositor a través de la seva música.\nDegut al gran nombre de participació d’alumnat, la organització ha previst dues sessions diferents per no allargar massa el concert:\n1a sessió ( 10h ):\n1. EMM Artés\n2. EMM Abrera\n3. EMM Callús\n4. EMM “ Musicant “ de Cardona\n5. Esclat de Manresa\n6. EMM Sant Joan de Vilatorrada\n7. EMM Santpedor\n8. EMM Sant Vicenç\n9. EMM Solsona\n10. EMM Súria\n2a sessió ( 12h ):\n1. EMM Berga\n2. Esclat de Manresa\n3. EMM i Conservatori de Manresa\n4. EMM Navàs\n5. EMM Olesa de Montserrat\n6. EMM Puig.reig\n7. EMM Roda de Ter\n8. EMM “ Cal Moliner “ de Sallent\n9. EMM Vacarisses\nReserveu la vostra entrada al Concert (gratuït).\nDiumenge 14 d’abril a les 10h del matí\nPublicado por La Casa dels Pianos en 4:06\nEtiquetas: Manel Camp, sala piano\nTaller "Ànima del Piano" - Conservatori de Manresa


Palau del Rei Llop - L'Enciclopèdia, la wikipedia lliure en valencià\nPalau del Rei Llop\nFon un palau àrap construït en la vora esquerra del Túria, front l'actual pont de Sant Josep (antigament de la Marchalena), era conegut en el nom de Palau del Rei Llop o palau de Mardanis. Actualment no tenim senyes arquitectòniques de l'estructura del mateix, puix fon adaptat a la vida monacal i despuix derruït en diverses ocasions.\nL'entorn del mateix, a la vora del riu, era paradisíac, en les hortes de Valéncia regades per tot el sistema de séquies, els jardins del palau dispersos per l'entorn, decorats en arbores i plantes ornamentals i aromàtiques (gesmilers, mare-selves, ...)\nEn la zona se trobaven "arahales, almunies", alqueries, barraques, i una abundant arboreda cridà de la Rambla, que s'estenia des del palau del rei Llop fins al del Real.\nEn ocasió de la reconciliació del rei Sad Mardanis en la seua esposa Zobeida, la filla d'abdós, la princesa Saïdia, va organisar una fastuosa festa aconsellada per cortesans de confiança del monarca.\nSe varen preparar numeroses i coloristes lluminàries situades a lo llarc i ample de tot el llit del riu allumenant la nit, el perfum embruixador que abocaven les aromàtiques plantes cultivades omplia l'entorn, música andalusí-valenciana no deixava de sonar interpretada per músics natius. Els troters (ordinaris), montats sobre els seus corsers formaven guàrdia d'honor. Tots els habitants dels arahales, alfondechs, almunias, alqueries i barraques, omplien tan espayós lloc fins a arribar a la mateixa vora del navegable riu Guadalaviar, a on l'animat i multitudinari públic quedava embolicat en tan embriagadores i delicades notes musicals, des de la vora es podien contemplar les regates que es varen organisar.\nLa celebració va resultar tan espectacular que el rei va decidir canviar el nom del seu palau i cridar-lo Saïdia.\n“Per a perpetuar este excels moment d'amor que els dos sentim per la nostra molt amada filla, el palau que porta fins al dia de hui , l'històric nom de Mardanis, des d'este mateix instant passara a nomenar-se en l'eufònic nom de Saïdia, en homenage i perpètua memòria a l'existència de la nostra adorada princesa Grua damisela”.\nLa princesa Saïdia se casà en el caudill almohade Yusuf que la va portar a residir a la cort del Marroc, si be ya al final dels seus dies va tornar a la Saïdia a on seria soterrada.\nDesprés de l'entrada de Jaume I en Valéncia, el palau i les alqueries de l'entorn varen ser entregats a l'arquebisbe de Narbona i, posteriorment a la tercera esposa del Conquistador, senyora Teresa Gil de Vidaure. Na Teresa va fundar en el palau del rei Llop el monasteri de la Saïdia, de l'orde cistercenca, i finalment ella mateixa se va recloure en el mateix quan Jaume I l'abandonà. Moriria i seria soterrada allí mateix en l'any 1285, posteriorment un dels seus fills i la seua esposa.\nObtingut de «http://www.lenciclopedia.org/index.php?title=Palau_del_Rei_Llop&oldid=142188»\nEsta pàgina fon modificada l'última volta el 12 nov 2018 a les 16:40.


Lladres de Mar | Maxi Projectes - Bubok\nPalabras clave: tresor, vaixell\nde Maxi Projectes\nCo-Autor: Xavier Martínez Babón, Rosa Massallé Solanellas\nAquest llibre proposa un recorregut històric, des de les èpoques antigues fins a mitjan segle XIX, sobre la pirateria i el cors desenvolupats a Europa o per europeus en llunyanes aigües. Lobra incideix en la diferència entre pirata i corsari, encara que ambdós saquejaven tant vaixells com ports. També subratlla que a la història de la pirateria no hi van haver ni víctimes ni botxins; gairebé tots els indrets costaners van patir atacs o van tenir personatges que, amb més o menys fortuna, es van dedicar al robatori naval. Així, al costat de les grans celebritats com els Barbarroja, Drake, Morgan o Barbanegra les biografies dels quals són explicades, nhi ha daltres menys conegudes, però que també van provocar el pnic en moments determinats de la història.\nÒbviament, Catalunya i Espanya, territoris presentats com a víctimes de lladres de mar daltres indrets, també van tenir el seu protagonisme com a ptries de sanguinaris navegants. En aquest sentit, el llibre recull les activitats dalguns pirates i corsaris catalans a la Mediterrnia dels segles XIV i XV, així com les malifetes dalguns pirates i corsaris castellans a lAtlntic occidental de la mateixa època. A més a més, en el segle XVII, mentre els mítics filibusters saquejaven naus espanyoles en aigües americanes, corsaris i pirates del rei dEspanya robaven vaixells anglesos, holandesos i turcs en aigües europees.


» Un centenar d’entitats comercials de Catalunya, entre les quals hi ha la UCC, presenten una queixa a la Generalitat\nUn centenar d’entitats comercials de Catalunya, entre les quals hi ha la UCC, presenten una queixa a la Generalitat\n28/10/2020.- Un centenar d’entitats comercials d’arreu de Catalunya, entre les quals hi ha la Unió de Comerç de Centelles, han signat de manera conjunta la carta a través de la qual es vol fer arribar a la Generalitat la queixa del sector després de detectar que des de diverses escoles s’havia fet arribar a les famílies una campanya promocional d’Amazon. A través d’aquesta campanya, sota el nom ‘Un clic para el cole’, es proposava a les famílies la possibilitat de fer les seves compres habituals a la plataforma mentre ajudaven a l’escola triada a acumular un crèdit virtual que després el centre podria utilitzar.\nDes del sector representat per les entitats signants de la carta, es vol mostrar el malestar i la inquietud per aquesta iniciativa difosa a través de les escoles públiques convidant a comprar a una plataforma que es basa en un model i valors radicalment oposats als que fomentem des del comerç de proximitat.\nÉs evident que forma part de la llibertat individual de cadascú realitzar les compres on consideri oportú. Ara bé, no creiem que des de centres que es financen a través dels impostos dels contribuents, entre ells els comerciants del territori, sigui encertat promoure aquest tipus d’accions. De fet, des dels nostres centres escolars cal ensenyar la importància i implicació del comerç en els pobles i ciutats com a element de cohesió social, així com el valor dels productes de proximitat.\nEstem convençudes que la petició s’ha fet pensant en aconseguir un benefici per les escoles i som molt conscients dels moments complicats que viuen els centres i els seus professionals, que tenen tot el nostre suport. Per aquest motiu, el sector comercial es posa a disposició dels centres escolars per col·laborar en tot allò necessari per mostrar els valors del comerç de proximitat a les aules.


Pau Zamora i Joan Llordella, després de CdC360º Non-Stop: “Patir i gaudir d’un dia de mountain bike extrem” - Camí de Cavalls 360º\nPau Zamora i Joan Llordella, després de CdC360º Non-Stop: “Patir i gaudir d’un dia de mountain bike extrem”\n28 maig, 2021 Notícies\nEls dos bikers catalans van arribar a Menorca per enfrontar-se al desafiament de completar la volta sencer a l’illa i intentar batre el rècord de Camí de Cavalls 360º Non-Stop. Van acabar amb la satisfacció d’haver completat el repte i van marcar el segon temps més ràpid conegut, amb 12 hores i 16 segons. Parlem amb ells perquè ens expliquin la seva experiència, que va ser més dura que no imaginaven.\nPau Zamora i Joan Llordella compten amb una amplíssima experiència en mountain bike de competició. Han pedalat per tot el món i s’han enfrontat a proves del més alt nivell. Però res no els havia preparat per a un desafiament com Camí de Cavalls 360º Non-Stop. Van arribar a Menorca amb l’objectiu de completar la volta a l’illa en el mínim temps possible i amb l’ambició de millorar el registre de 10:55:08 que Ismael Ventura havia establert setmanes enrera.\nSe’n van anar amb un somriure als llavis per haver gaudit de veritable mountain bike i les cames ressentides a causa d’un desafiament que se’ls va fer molt més dur que no haguessin imaginat. Al final, van establir un temps de 12 hores i 16 segons, que és el segon més ràpid conegut fins a data d’avui.\nAl dia següent, vam parlar amb ells perquè ens expliquessin els detalls de la seva aventura i les seves impressions sobre el recorregut i el fet de pedalar a Menorca:\nPau Zamora i Joan Llordella durant Camí de Cavalls 360º Non-Stop (Foto: Camí de Cavalls 360º).\n“Isma Ventura té un temps brutal; se m’acuden molt pocs noms que puguin superar-lo”\nAmb quin objectiu veníeu a fer el repte? Com us el plantejàveu?\nPau Zamora: Veníem amb dos objectius molt clars. El primer, gaudir d’aquest repte, el Camí de Cavalls, del qual ens n’havien parlat molt bé. I el segon, que sabíem que era molt complicat, era intentar millorar el temps de l’Ismael Ventura. Al final, el segon no el van aconseguir, però el primer –tot i que vam arribar molt cansats– sí que el vam aconseguir, que va ser gaudir d’aquesta espectacular ruta de Camí de Cavalls 360º.\nProbablement, sou de les persones que millor podeu valorar aquest repte. Heu fet la volta sencera, coneixeu molt bé a l’Isma Ventura i també el món del mountain bike, els corredors que hi ha, etc. Veieu possible superar el seu rècord i quin podria ser el temps que es podria arribar a establir?\nPZ: Ahir mateix ja vam felicitar l’Isma i, després d’haver-ho fet, crec que té un temps brutal. Sí crec que pot arribar a superar-lo algú, tot i que ja et dic que crec que és impossible baixar de deu hores. Ha de ser un perfil de ciclista molt tècnic i potser pot rascar deu minuts, però se m’acuden molt pocs noms que puguin venir a superar el rècord de l’Isma. La veritat és que el temps que va fer és brutal.\n“En la zona nord, el paisatge és súper agrest, salvatge i molt verge; és espectacular”\nCom va ser la vostra sortida i els primers quilòmetres?\nJoan Llordella: La sortida va ser a les set del matí des de Ciutadella; vam sortir bastant bé, a un ritme ja força alegre. Amb els primers parcials, semblava que anàvem per fer un bon temps, l’únic és que després es va anar complicant la cosa. La sortida, pel tram tècnic de pedres, vam anar a un bon ritme, gaudint i amb bastant flow. Així i tot, en Pau va caure alguna vegada, però la sortida va estar bé.\nCom descriuríeu el paisatge del nord de Menorca per fer en bici?\nJL: En la zona nord, el paisatge és súper agrest, salvatge i molt verge; és espectacular. És tot molt rude i molt dur, un lloc on la vida no és fàcil i tot se’t fa realment dur.\nEn quina situació vau arribar a Maó després de completar la primera part del recorregut?\nPZ: No sabíem molt bé com anàvem de temps i la veritat és que vam arribar-hi una mica cansats, potser pel vent en contra i la calor. Sabíem que seria molt difícil superar el temps de l’Isma però teníem l’esperança que pel sud el virés una mica a favor nostre. Però ja anàvem molt cansats i no vam poder amb el temps de l’Isma. La veritat és que el nord ens va marcar molt, per la seva duresa, el vent i la calor. Vam arribar a Maó una mica fatigats.\nJoan Llordella durant Camí de Cavalls 360º Non-Stop (Foto: Camí de Cavalls 360º).\n“La gent creu que el nord és molt dur, però el sud també ho és”\nEl nord us ha semblat més dur que no us esperàveu?\nJL: El nord es fa molt dur perquè els desnivells són més grans que al sud, però també vas més fresc i ho superes bastant bé. Al final, és més o menys allò que m’esperava: pujades súper dures però no gaire llargues. El sud a nosaltres se’ns va fer més dur pel fet del cansament, de les hores que portàvem i de la fatiga general.\nCom descriuríeu el sud?\nPZ: És curiós, en una illa relativament petita, com canvia del nord al sud. En el nord gairebé no hi ha ombres i és molt més agrest, i en el sud hi ha moltes més ombres, molt menys desnivell i això ens va enganyar una mica: vam arribar a Maó amb 2.000 metres positius i vam pensar que amb només 1.000 metres positius a la zona sud seria molt més fàcil, però també és un terreny molt dur i crec que enganya. La gent es pensa que el nord és molt dur, però el sud també ho és; a més feia molt de sol, així que ens va enganyar una mica. El sud és més dur que no sembla.\nQuin ha estat el pitjor moment de tot el repte?\nJL: Durant tantes hores passes tants moments… Passes moments d’eufòria, de baixada… Jo, en el quilòmetre 50 ja anava molt fatigat i pensava “això no ho acabes avui”. Després et sobreposes, et tornes a animar, menges una mica i vas gestionant-ho com pots. Així, un moment molt dur jo crec que va ser al final ja, quan la fatiga se suma amb les pedres i tens moltes ganes d’arribar. Jo crec que va ser el més dur.\n“Anant sol potser vas més ràpid, però entre dos ho vam gaudir més”\nCom va ser la compenetració entre vosaltres dos durant les dotze hores?\nPZ: La veritat és que si hem de destacar alguna cosa que sabíem que seria fàcil en el repte era la convivència entre nosaltres. Ens coneixem molt bé i portem un ritme semblant. Sí és cert que en Joan segurament tenia un puntet més i en les baixades jo vaig tenir un parell de caigudes i vam perdre una mica la confiança; ell porta tija telescòpica i jo no… De fet, li vaig dir tres o quatre vegades si volia tirar, però em va dir que per rascar deu minutets menys preferia anar amb mi. Al final, de manera diferent, però tots dos anàvem ja prou fatigats com per dir “anem junts” i no tenir un deu minuts més o deu minuts menys. Sí crec que anant sol potser vas més ràpid, però al final entre els dos ho vam gaudir més.\nA l’hora d’establir un temps ràpid, aleshores, consideres que és millor anar en equip o anar sol?\nJL: Jo sempre he pensat que, si has de fer un repte per fer un bon temps, el millor és anar sol. Quan vas en parella o amb més gent, sempre vas al ritme del més lent, i es van sumant els temps del corredor més lent. Sí que és veritat que en el tram de vent en contra sobre asfalt vam fer relleus i crec que vam guanyar-hi alguns minuts. Però sempre he pensat que en els reptes, per anar ràpid, cal anar sol.\n“El fet de travessar la línia de meta ja és una victòria”\nCom va ser travessar l’arribada a Ciutadella?\nPZ: És allò típic que estàs desitjant que arribi, però no n’ets conscient. En el moment en què arribes, l’única sensació és travessar per poder posar els peus a terra i descansar. Quan ja l’has travessat, t’envaeix la sensació d’haver-ho aconseguit, i més en aquesta, que potser la vam subestimar i no pensàvem que seria tan dura. No ja pel fet d’haver fet onze, dotze o tretze hores, sinó que ja és molt difícil acabar-la. És un repte molt complicat i només el fet de travessar la línia de meta ja és una victòria.\nJoan, quan vas acabar vas explicar clarament que era el més dur que havies fet… i no es pot dir que no hagis fet coses, després de tota una vida sobre la bici.\nJL: Porto competint més de 25 anys, he corregut per tot el món i de proves, esdeveniments o animalades d’un sol dia, crec que és el més dur que he fet fins aquest moment. Ja sigui per com de tècnic és, per les pedres, per les hores, la calor… es va sumar tot i crec que ha estat la jornada més dura d’un sol dia que he fet en la meva vida.\n“És un repte que la gent que tingui les cames per fer-lo no es pot perdre”\nParlant més en general, què us sembla la iniciativa de promoure els intents de completar el repte primer i d’intentar establir una referència de temps ràpid després?\nPZ: El projecte d’intentar fer el rècord de Camí de Cavalls 360º en un dia, crec que és una molt bona iniciativa, i més en els temps que corren ara, pel tema de superació i de fer un millor temps. Sí que és veritat que està a l’abast de molt poca gent. Crec que cal saber diferenciar entre la gent que pot venir a intentar acabar-lo en un dia –que crec que és un repte amb majúscules– i després el repte d’intentar superar el temps de l’Isma, que és una cosa a l’abast de molt poca gent. Heu comès l’error de portar a l’Isma primer, que ho ha posat tan difícil que vindrà poca gent… Però bé, és un repte que la gent que tingui les cames per fer-lo no es pot perdre.\nCom explicaríeu com és Menorca sobre la bici a qui vagi a fer Camí de Cavalls 360º, ja sigui Non-Stop o no?\nPZ: Jo penso que hi ha diversos conceptes. Si vens a fer la Non-Stop, és molt dura i t’ha d’agradar molt el mountain bike, t’ha d’agradar caminar, les trialeres amb molta pedra, caminar en les platges… És un terreny incòmode, no és agradable, però si t’agrada el mountain bike és un repte espectacular.\nPer al gran públic, fer-lo en dos, tres o quatre dies ha de ser molt espectacular. De vegades passes per llocs i et vindria de gust aturar-t’hi; nosaltres no n’hem tingut la possibilitat… Hi ha dos costats oposats: un, si vols venir a patir i gaudir d’un dia de mountain bike extrem, vens a fer la Non-Stop; i si vols venir a conèixer l’illa en tres o quatre dies has de venir a fer la Camí de Cavalls 360º.\nPau Zamora durant Camí de Cavalls 360º Non-Stop (Foto: Camí de Cavalls 360º).\n“Si podem, serem aquí al novembre per fer junts l’Epic Camí de Cavalls 360º”\nHi ha una tercera manera de fer-lo, que és l’Epic Camí de Cavalls 360º, una cursa en tres etapes, per equips o individual, és una cosa que us agradaria fer algun dia? Us vindria de gust venir al novembre?\nJL: La cursa de tres dies en tres etapes ha de ser molt interessant. Jo no he tingut l’oportunitat de fer-la encara, però penso que és més per gaudir que no pas l’esdeveniment en un sol dia, perquè no és tan extrem i en tres dies pots fer els segments de competició més ràpid, més al límit i després tens tota la tarda per gaudir de l’illa, prendre una cervesa, sopar bé i no arribes al nivell de fatiga de fer-ho en un sol dia.\nPZ: Sí, jo crec que ens apuntem al novembre tots dos, tres etapes… Ens hi apuntem, Joan?\nJL: Vinga, va.\nPZ: Ja ho sabeu, si podem, serem aquí al novembre.\n“És una aventura d’un dia molt llarga, en la qual et pot passar de tot”\nVas tenir una caiguda en un revolt una mica dolent…\nPZ: Sí, això és el que no volen saber els organitzadors, la cara B, però jo ho explico així de sotaveu: vaig tenir tres caigudes, el disc del darrera doblegat, al Joan se li va sortir la cadena pel plat i vam estar-nos-hi molta estona, a mi se’m va ficar una branca en el canvi i vam perdre-hi dos minuts… Ens va passar de tot!\nEl nivell de fatiga també va ser molt alt.\nPZ: Vam arribar a algun punt, com a Cala Galdana, per exemple, on jo estava rebentat i no podia ni parlar. Camí de Cavalls 360º Non-Stop és una aventura d’un dia molt llarga en la qual et pot passar de tot.